ফিফার অনুদান স্থগিতের খবর সত্যি নয় : বাফুফের সভাপতি\nPublished : Wednesday,7April, 2021 at 7:31 PM, Count : 78\nবাংলাদেশ ফুটবল ফেডারেশনের সভাপতি কাজী মো. সালাউদ্দিন বলেছেন, ফিফা ও বাফুফের ফান্ড নিয়ে যে কথাগুলো উঠেছে তা সত্য নয়। এক ভিডিও বার্তায় তিনি বাফুফে’র বিপক্ষে ওঠা অভিযোগুলো খন্ডন করেছেন।\nকাজী মো. সালাউদ্দিন বলেছেন,‘মিডিয়াতে দেখছি ফিফা ও বাফুফের ফান্ড নিয়ে স্টোরি। এটা সত্যি নয়। কারণ, বুধবার আমি ফিফার থেকে ফান্ড পেয়েছি এবং ১৫ দিন আগেও পেয়েছি।\nতাহলে ফিফা কী বলেছে। সেটা নিয়ে সালাউদ্দিন বলেন, ফিফা যেটা বলেছে সেটা ভেরি সিম্পল। সব সময়ই তারা টাকা পাঠানোর আগে ও পরে কিছু পর্যবেক্ষণ করে। এটা করতেই পারে। আমিও তো আমার অফিসে টাকা রিলিজের আগে জিজ্ঞেস করি কি জন্য করছো, কেন করছো। এটা নিয়ে যদি কেউ স্টোরি বানায়, সেটা খুব অপ্রত্যাশিত ও দুঃখের বিষয়। কারণ নিজের দেশকে আমরা নিজেরাই আন্ডারমাইন্ড করি।\nকাজী মো. সালাউদ্দিন বলেন, ফিফার অবশ্যই আমাদের জন্য কনসালটেন্ট দিতে পারে। আমি ইতিমধ্যে ফিফাকে অনুরোধ করেছি এবং ফিফা আমাকে নিশ্চয়তাও দিয়েছে, এ মাসের মধ্যেই তারা আমাকে কনসালটেন্ট নিয়োগ দেবে। ফিফা আমাকে কনসালটেন্ট দিলে আমাদের বিষয়গুলো করে দেবে।\nফোনঃ ০৪২১ ৬৬৬৪৪, ৬১৮৫৫, ৬২১৪১ বিজ্ঞাপন : ০৪২১ ৬২১৪২ ফ্যাক্স : ০৪২১ ৬৫৫১১, ই-মেইল : [email protected], [email protected]rkagoj.com


সিডি বা ডিভিডি তে একাধিক করাপ্ট ফাইল? চিন্তা নেই এবার কপি করুন করাপ্ট ফাইল বাদ দিয়ে! | PC Helpline BD | পিসি হেল্পলাইন বিডি\nসিডি বা ডিভিডি তে একাধিক করাপ্ট ফাইল? চিন্তা নেই এবার কপি করুন করাপ্ট ফাইল বাদ দিয়ে!\nআপনাদের সকলকে সালাম ও শুভেচ্ছা জানিয়ে আমার এবারের পোষ্ট শুরু করছি। আশাকরি সকলে মহান আল্লাহর রহমতে অনেক ভালো আছেন, আমি ও অনেক ভালো আছি।\nআমাদের অনেক সময় এমন সমস্যা হয় যে কোন সিডি বা ডিভিডি হতে ফাইল গুলোকে কপি করতে হবে কিন্তু সেখানে অকেক করাপ্ট ফাইল আছে যার জন্য কপি করতে গেলে করাপ্ট ফাইল আসলেই কপি বন্ধ হয়ে যায়। এটা আমার কাছে অনেক বড় সমস্যা আমি মনে করি এটা আপনাদেরও অনেক সমস্যা করে। আর এমন সমস্যা থেকে উদ্ধার পাওয়া যায় ‘আনস্টপেবল কপিয়ার’ দ্বারা। প্রথমে আপনি এই লিংক হতে মাত্র ৫০০ কিলোবাইটের সফটওয়ার টি ডাউনলোড করুন।\nডাউনলোড করুন >>\nএবার সফটওয়্যারটি চালু করে Source এবং Target ফোল্ডার নির্বাচন করে Copy বাটনে ক্লিক করলে ফাইল কপি শুরু হবে, আর করাপ্টেড ফাইলগুলো কপি হবে না। মুভ করতে চাইলে Settings থেকে Move Files নির্বাচন করতে হবে। ধন্যবাদ।\nমোবাইলের চার্জ স্টক করে রাখুন, ছোট্ট সফটওয়ারের দ্বারা এবং ব্যবহার করুন প্রয়োজনের সময়!!!\nভাই Softwer টি download করতে পারিনা আমার softwer টি খুবই প্রয়োজন ।


প্রতিশ্রুত মসীহ্ ও ইমাম মাহ্‌দী (আ.) – আহ্‌মদীয়া বাংলা – আহ্‌মদীয়া মুসলিম জামা'ত\nআহমদীয়া মুসলিম জামা’তের বিশ্ব-প্রধান ও পঞ্চম খলীফাতুল মসীহ্ হযরত মির্যা মসরূর আহমদ (আই.) গত ২৩শে মার্চ, ২০১৮ইং লন্ডনের বায়তুল ফুতুহ মসজিদে প্রদত্ত জুমুআর খুতবায় প্রতিশ্রুত মসীহ্ ও ইমাম মাহ্‌দী (আ.) প্রসঙ্গে আলোকপাত করেন।\nহুযূর (আই.) বলেন, আজ ২৩শে মার্চ, আজকের দিনটি আহমদীয়া জামাতে মসীহ্ মওউদ দিবস হিসেবে সুপরিচিত। এদিনে এই দিবসের ইতিহাস, গুরুত্ব ও প্রেক্ষাপট সম্পর্কে বিভিন্ন সভায় আলোচনা করা হয়।\nএরপর হুযূর হযরত মসীহ্ মওউদ (আ.)-এর রচনাসমগ্র থেকে তাঁর আবির্ভাবের উদ্দেশ্য, লক্ষ্য, আবশ্যকতা ও তাঁর পদমর্যাদা প্রসঙ্গে বর্ণনা করেন।\nহুযূর (আই.) বলেন, হযরত মসীহ্ মওউদ (আ.)-এর আবির্ভাবের পর মুসলমান আলেমগণ তাঁর বিরুদ্ধে জনসাধারণকে উত্তেজিত করার প্রাণান্তকর চেষ্টা করেছে এবং নিরন্তর করে যাচ্ছে। কিন্তু তারপরও আল্লাহ্‌র সাহায্য ও সমর্থনে তাঁর জামাত ক্রমাগত উন্নতি করছে।\nহযরত মির্যা গোলাম আহমদ কাদিয়ানি (আ.) ঐশী প্রতিশ্রুতি অনুসারে তাঁর আগমন ও প্রতিশ্রুত মসীহ্ হবার ঘোষণা করতে গিয়ে বলেন, “প্রকৃত তওহীদ, মহানবী (সা.)-এর পবিত্রতা, সম্মান ও সত্যতা এবং কুরআনের ঐশীবাণী হবার যে দাবী এরপ্রতি অন্যায় ও মিথ্যাচারের মাধ্যমে আক্রমণ করা হয়েছে। এমতাবস্থায় আল্লাহ্ তা’লার আত্মাভিমান কি এই দাবী করে না যে, তিনি সেই ক্রুশ-ভঙ্গকারীকে প্রেরণ করেন? আল্লাহ্ কি স্বীয় প্রতিশ্রুতি ‘ইন্না নাহনু নায্যালনায্ যিকরা ওয়া ইন্না লাহু লাহাফিযুন’ ভুলে গিয়েছেন? নিশ্চিত স্মরণ রেখো, আল্লাহ্‌র প্রতিশ্রুতি সত্য। তিনি স্বীয় প্রতিশ্রুতি অনুসারে পৃথিবীতে এক সতর্ককারী প্রেরণ করেছেন, কিন্তু পৃথিবী তাকে গ্রহণ করে নি; তবে খোদা অবশ্যই তাঁকে গ্রহণ করবেন এবং প্রবল আক্রমণ সমূহ্ দ্বারা তাঁর সত্যতা প্রকাশিত করবেন। আমি তোমাদেরকে সত্য সত্যই বলছি, আমি খোদার প্রতিশ্রুতি অনুসারে মসীহ্ মওউদ হিসেবে এসেছি। চাইলে আমাকে গ্রহণ কর নতুবা অস্বীকার কর; তবে তোমাদের অস্বীকারে কিছুই যায় আসে না, কেননা, খোদা তা’লা যা সংকল্প করেছেন তা হবেই হবে। কেননা, পূর্বেই খোদা তা’লা বারাহীনে আহমদীয়ায় বলে দিয়েছিলেন, ‘সাদাকাল্লাহু ও রাসূলাহু ওয়া কানা ওয়াদাম মাফউলা’ অথাৎ, আল্লাহ্ এবং তাঁর রসূলের কথা সত্য প্রতিপন্ন হয়েছে আর খোদার প্রতিশ্রুতি পূর্ণ হয়েছে।\nএরপর হুযূর একে একে হযরত মসীহ্ মওউদ (আ.)-এর রচনা সমগ্র হতে বিভিন্ন নির্বাচিত অংশ পাঠ করেন যার সারমর্ম হল, জগদ্বাসীকে উদ্দেশ্য করে তিনি (আ.) বলেছেন, “আমার জামাতকে নবুওয়তের মাপকাঠিতে যাচাই কর, তারপর দেখ সত্য কার সাথে আছে। যেভাবে আল্লাহ্‌র প্রেরিত নবী-রসূলগণের সত্যতা যাচাই করা হয় সেই একই পদ্ধতিতে আমার বিষয়টি যাচাই কর। যে খোলা মনে আমার কথা শুনবে ও যাচাই করবে, সে অবশ্যই উপকৃত হবে। আমি যদি মিথ্যাবাদী হতাম, তবে আল্লাহ্ তা’লা অনেক আগেই আমাকে ধ্বংস করে দিতেন”।\nতিনি আরও বলেছেন, “আমাকে অস্বীকার করা প্রকৃতপক্ষে আল্লাহ্ ও তাঁর রসূলকে অস্বীকারের নামান্তর। যে ব্যক্তি আমাকে অস্বীকার করে, সে মৌখিকভাবে না হলেও নিজ কর্মকাণ্ড দ্বারা আল্লাহ্ ও রসূল (সা.)-কে অস্বীকার করে। কারণ পবিত্র কুরআনে আল্লাহ্‌র এই প্রতিশ্রুতি রয়েছে যে, ‘ইন্না নাহনু নায্যালনায্ যিকরা ওয়া ইন্না লাহু লাহাফিযুন’ অর্থাৎ ‘আমরাই এই যিকর অবতীর্ণ করেছি এবং আমরাই এর সুরক্ষাকারী’- এই দাবী অনুসারে ইসলামের ওপর বিভিন্ন ধর্মের সম্মিলিত আক্রমণের এই ভয়াল যুগে ইসলামের প্রতিরক্ষায় কারো আগমন আবশ্যক ছিল।\nঅনুরূপভাবে আয়াতে ইস্তেখলাফের প্রতিশ্রুতি অনুসারে উম্মতে মুহাম্মদীয়াতেও মূসায়ী উম্মতের ন্যায় কোন খলীফার আগমন হওয়ার কথা। আবার পবিত্র কুরআনে মুহাম্মদ (সা.)-কে মূসার সদৃশ আখ্যা দেয়া হয়েছে, তাই সাদৃশ্যের দাবী অনুসারে যেভাবে মূসা (আ.)-এর পর চতুর্দশ শতাব্দীতে মরিয়ম পুত্র মসীহ্ (আ.) এসেছিলেন, তেমনিভাবে এই উম্মতেও চতুর্দশ শতাব্দীতে এক মসীহ্‌র আগমন অপরিহার্য ছিল।\nএছাড়া সূরা জুমুআর আয়াত ‘আখারিনা মিনহুম’ অনুসারেও একজন পারস্য বংশীয় ব্যক্তির ঈমান পুনরুদ্ধারের জন্য আগমন করা আবশ্যক। কাজেই, আমাকে অস্বীকার করলে প্রকারান্তরে আগাগোড়া পবিত্র কুরআন অস্বীকার করতে হবে। অনুরূপভাবে হাদীসে মহানবী (সা.) যেসব ভবিষ্যদ্বাণী করেছেন, যেমন প্রত্যেক শতাব্দীর শিরোভাগে একজন মুজাদ্দিদের আগমন কিংবা ‘ইমামুকুম মিনকুম’ হাদীসটি অথবা ক্রুশীয় নৈরাজ্যের যুগে এক মসীহ্র আগমনের ভবিষ্যদ্বাণী রয়েছে- এগুলোকেও মিথ্যা সাব্যস্ত করতে হবে। অতএব, প্রণিধাণ কর, আমাকে অস্বীকার করা চাট্টিখানি বিষয় নয়? আমাকে অস্বীকার করলে আল্লাহ্ ও রসূল (সা.)-কেই অস্বীকার করা হবে। কেননা যাবতীয় লক্ষণ পূর্ণ হওয়া সত্ত্বেও এই যুগে প্রতিশ্রুত মসীহ্ না আসলে আল্লাহ্ ও রসূল (সা.) প্রদত্ত সকল প্রতিশ্রুতি মিথ্যা সাব্যস্ত হবে, নাউযুবিল্লাহ্”।\nহযরত মসীহ্ মওউদ (আ.) তাঁর ব্যাপারে সিদ্ধান্ত গ্রহণের ক্ষেত্রে চটজলদি করতে বারণ করেছেন এবং স্বচ্ছমনা ব্যক্তিদের জন্য একটি উদাহরণ প্রদান করেন। তিনি বলেন, “মালাকী নবীর পুস্তকে একথা লেখা ছিল যে, মসীহ্‌র আগমনের পূর্বে এলিয়া নবী স্বশরীরে আকাশ থেকে অবতরণ করবেন। যখন ইহুদী আলেমরা হযরত মসীহ্ (আ.)-কে এই দলিলের আলোকে তার সত্যতার ব্যাপারে চ্যালেঞ্জ করে, তখন ঈসা (আ.) ইয়াহইয়া (আ.)-কে দেখিয়ে বলেন, ইনিই এলিয়া। স্বাভাবিক যুক্তি অনুসারে এটি একটি অগ্রহণযোগ্য ব্যাখ্যা ছিল, কিন্তু আমরা সবাই জানি, হযরত ঈসা (আ.) স্বীয় দাবীতে সত্য ছিলেন এবং ইহুদীরা ভ্রান্ত ছিল”।\nএবার সেই একই ঘটনা উম্মতে মুহাম্মদীয়ার ক্ষেত্রেও ঘটছে এবং এই উম্মতের আলেমরাও সেই ইহুদী আলেমদের মতই মসীহ্ মওউদকে অস্বীকার করছে; অথচ তাদের কাছে কুরআন রয়েছে, যাতে প্রকৃত ঘটনা স্পষ্টভাবে বর্ণনা করা হয়েছে যে, আগের ঈসা মৃত্যুবরণ করেছেন। আর আল্লাহ্ তা’লা নিজ সাহায্য ও সমর্থন দ্বারা মসীহ্ মওউদের সত্যতার প্রমাণ স্বয়ং প্রদান করে যাচ্ছেন, এবং আজ পৃথিবীর ২১০টি দেশে আহমদীয়া জামাত সুপ্রতিষ্ঠিত হয়েছে।\nহযরত মসীহ্ মওউদ (আ.) নিজ সত্যতার পক্ষে কুরআনের বিভিন্ন আয়াত, বিভিন্ন হাদীস এবং ঐশী নিদর্শনাবলীকে উপস্থাপন করেছেন এবং বিবেকবানদের এই মানদণ্ডে তাঁর সত্যতা যাচাই করা আমন্ত্রণ জানিয়েছেন।\nএরপর হুযূর (আই.) ২০১২ সালে আফ্রিকার দেশ বেনিনের একজন আহমদী ইব্রাহীম সাহেবের একটি ঘটনা উল্লেখ করেন যে, কীভাবে তিনি খাঁটি ইসলাম তথা আহমদীয়াতের প্রচার করেন এবং তার বিরোধিতাকারীদের আল্লাহ্ ধ্বংস করে দেন।\nঅতঃপর হুযূর বলেন, হযরত মসীহ্ মওউদ (আ.)-এর অনুকূলে আল্লাহ্‌র অগণিত নিদর্শন প্রকাশিত হয়েছে, হচ্ছে এবং সুদূর ভবিষ্যতেও হতে থাকবে; আফ্রিকার সাম্প্রতিক ঘটনাটি সেই প্রতিশ্রুতিরই একটি বাস্তব রূপায়ন মাত্র।\nতিনি (আ.) একস্থানে বলেছেন, “আমি ও আমার জামাত যদি এখন ঘরেও বসে থাকি, তবুও দাজ্জালের পতন ঘটবেই ঘটবে; কেননা এটিই দাজ্জালের ধ্বংস হবার যুগ। কুরআনের প্রতিশ্রুতি অনুসারেই এখন দাজ্জালের পতন ঘটবে এবং ক্রুশীয় মতবাদ ধ্বংস হবে”।\nতিনি (আ.) বলেন, “কোন কোন বিরোধী একথা বলে সাধারণ মুসলমানদের ধোঁকা দিতে চায় যে ‘আমরা কি নামায-রোযা-হজ্জ-যাকাত ইত্যাদি পালন করি না? তাহলে এই নতুন জামাত ও নতুন নৈরাজ্যের দরকার কী?” তিনি বলেন, “মনে রেখ, এটি নির্বোধদের কথা। কেননা এই জামাত আমি প্রতিষ্ঠা করি নি, বরং আল্লাহ্ করেছেন। আল্লাহ্ যদি প্রকৃত ঈমানের অভাব না দেখতেন, তবে তিনি কেন এমনটি করলেন? যদি তোমরা প্রকৃতই সৎকর্মশীল হয়ে থাক, তবে তোমাদের সেই কাজের সুপ্রভাব বা উত্তম ফলাফল কেন প্রকাশ পায় না? কেন মুসলমানরা এসব পুণ্যকর্ম করা সত্ত্বেও ক্রমাগত জগতমুখী হয়ে পড়ছে এবং তাদের মাঝে অন্যায় ও অপকর্ম বৃদ্ধি পাচ্ছে?”\nএমন এক যুগে মসীহ্ মওউদ (আ.) আবির্ভুত হয়েছেন যখন ইসলাম চতুর্মুখী আক্রমনের লক্ষবস্তুতে পরিণত হয়েছিল। মুসলমানদের আভ্যন্তরীণ কোন্দল ইসলামের জন্য দুর্নামের কারণ হয়েছে অপর দিকে বাইরের শত্রুরা ইসলাম, পবিত্র কুরআন ও মহানবী (সা.)-এর পবিত্র সত্তার ওপর চরম আক্রমন করেছে। ইসলামকে ধ্বংস করার জন্য সর্বাত্মক চেষ্টা করেছে।\nমোটকথা, বাহ্যিক ও আভ্যন্তরীণ বিশৃঙ্খলা দেখেই এর সংশোধনকল্পে আল্লাহ্ তা’লা মসীহ্ মওউদ (আ.)-কে প্রেরণ করেছেন।\nহুযূর বলেন, এখন আমাদের আহমদীদের একথা ভেবে দেখতে হবে, তিনি (আ.) অন্যান্য মুসলমানের ঈমানের যে চিত্র অংকন করেছেন, আমাদের মাঝেও সেই একই অবস্থা বিরাজ করছে না তো? বয়আত করার পরও যদি আমাদের মাঝে সেই পবিত্র পরিবর্তন সৃষ্টি না হয়, তবে আমরাও আল্লাহ্‌র ক্রোধভাজন হব। অন্যরা তো অস্বীকার করার কারণে আল্লাহ্‌র ক্রোধভাজন হচ্ছে, আর আমরা ইমাম মাহ্‌দীকে মানার পর, নিজেদের মাঝে আমূল পরিবর্তন আনার অঙ্গীকার করার পরও যদি তা ভঙ্গ করি তাহলে আল্লাহ্‌র ক্রোধভাজন হব।\nহুযূর বিশেষভাবে এ যুগে হযরত আদম (আ.)-এর দোয়া ‘রাব্বানা যালামনা আনফুসানা ওয়া ইল্লাম তাগফির লানা ওয়াতার হামনা লানাকুনান্না মিনাফ খাসিরিন’ এবং হযরত মসীহ্ মওউদ (আ.)-এর ইলহামী দোয়া ‘রাব্বি কুল্লু শাইয়্যিন খাদিমুকা রাব্বি ফাহ্‌ফাযনী ওয়ানসুরনী ওয়ারহামনী’ পড়ার জন্য আহমদীদের নির্দেশনা প্রদান করেন।\nহুযূর বলেন, আল্লাহ্ করুন আমরা যেন কেবল প্রথাগতভাবে মসীহ্ মওউদ দিবস পালনকারী না হই, বরং মসীহ্ মওউদ (আ.)-কে মানার দায়িত্ব যথাযথভাবে পালন করার চেষ্টা করি। আর সকল প্রকার বাহ্যিক ও আভ্যন্তরীণ নৈরাজ্য ও বিশৃঙ্খলা থেকে আত্মরক্ষাকার চেষ্টা করি; আল্লাহ্ তা’লা যেন সর্বদা আমাদেরকে স্বীয় নিরাপত্তাবেষ্টনীতে আবদ্ধ রাখেন ও সর্বপ্রকার বিপদাপদ থেকে আমাদের রক্ষা করেন। (আমীন)\nখুতবার শেষদিকে হুযূর জামাতকে একটি সুসংবাদ প্রদান করে বলেন, আল্ হাকাম পত্রিকা, যা হযরত মসীহ্ মওউদ (আ.)-এর যুগে জামাতের প্রথম পত্রিকা ছিল ও কাদিয়ান থেকে প্রকাশিত হতো, পরবর্তীতে তা কোন কারণে বন্ধ হয়ে যায় এবং ১৯৩৪ সনে পুনর্প্রকাশ আরম্ভ হয় আবার তা-ও একসময় বন্ধ হয়ে যায়। আজ থেকে পুনরায় এর ইংরেজি সংস্করণ লন্ডন থেকে প্রকাশিত হতে যাচ্ছে। মুদ্রিত সংস্করণ ছাড়াও অনলাইনে এবং মোবাইল অ্যাপের মাধ্যমে প্রতি শুক্রবার এটি প্রকাশিত হবে, ইনশাআল্লাহ্। এর ওয়েবসাইট এড্রেস হল, www.alhakam.org । হুযূর সবাইকে এবং বিশেষভাবে ইংরেজি ভাষাভাষীদেরকে এদ্বারা উপকৃত হবার আহ্বান জানান।


#IPL2020: দুই দলেই এল বদল , জেনে নিন দিল্লি ও ব্যাঙ্গালোরের প্রথম একাদশ | #IPL2020: Know the playing 11 of rcb vs DC match AND WATCH TOSS | ipl – Alibd24\nতলাবিহীন ঝুড়ি কথাটি যেভাবে বাংলাদেশের হয়েছিল\nIPL 2021: এপ্রিলের ১১ তারিখ কলকাতার প্রথম খেলা, প্রকাশিত আইপিএলের ক্রীড়াসূচি\n#IPL2020: দুই দলেই এল বদল , জেনে নিন দিল্লি ও ব্যাঙ্গালোরের প্রথম একাদশ | #IPL2020: Know the playing 11 of rcb vs DC match AND WATCH TOSS | ipl\nPhoto Courtesy-Twitter/Video Grab\nটসের মুহূর্ত মিস করেছেন দেখে নিন সেই ভিডিও৷\n#দুবাই : অমিত মিশ্র চোটের কারণে গোটা আইপিএল থেকেই ছিটকে গেলেন জানিয়ে দিলেন দিল্লি ক্যাপিটাল্সের অধিনায়ক শ্রেয়স আইয়ার৷ তাঁর জায়গায় পরিবর্তন সহ আরসিবি- ক্যাম্পের জাম্পার পেটজনিত অস্বস্তি তাই তাঁর জায়গাতেও এল বদলি৷ এছাড়াও দিল্লি ও আরসিবি দুই দলেই বেশ কয়েকটি পরিবর্তন আছে৷\nদেখে নিন দুই দলের প্রথম একাদশ\nMatch 19. Delhi Capitals XI: P Shaw, S Dhawan, S Iyer, R Pant, S Hetmyer, M Stoinis, A Patel, R Ashwin, K Rabada, A Nortje, H Patel https://t.co/0nnpEEtos8 #RCBvDC #Dream11IPL #IPL2020\nMatch 19. Royal Challengers Bangalore XI: D Padikkal, A Finch, V Kohli, AB de Villiers, M Ali, S Dube, W Sundar, I Udana, N Saini, M Siraj, Y Chahal https://t.co/0nnpEEtos8 #RCBvDC #Dream11IPL #IPL2020\nইন্ডিয়ান প্রিমিয়ার লিগ (IPL 2020) -এ সোমবার ৫ অক্টোবর দুবাই ইন্টারন্যাশানাল স্টেডিয়ামে রয়্যাল চ্যালেঞ্জার্স ব্যাঙ্গালোর (RCB) আর দিল্লি ক্যাপিটাল্স (DC)-র ধুন্ধুমার লড়াই৷ এদিন টসে জিতে ফিল্ডিংয়ের সিদ্ধান্ত নিল আরসিবি৷\nদেখে নিন টসের ভিডিও৷\n#RCB have won the toss and they will bowl first against #DC in Match 19 of #Dream11IPL.#RCBvDC pic.twitter.com/a63o1mUDja\nদিল্লি ক্যাপিটাল্সের অধিনায়ক শ্রেয়স আইয়ার৷ তাঁর দল শেষ চারটি ম্যাচে দারুণ পারফরম্যান্স৷ দ্বিতীয় দিকে বিরাট কোহলি রাজস্থান রয়্যালসের বিরুদ্ধে অর্ধশতক করেছেন৷ বিরাট যেখানে তার আগের তিনটি ম্যাচে মাত্র ১৮ রান করেছিলেন সেখানে রাজস্থানের বিরুদ্ধে ৭২ রানের ঝকঝকে একটি ইনিংস উপহার দিয়েছেন ফ্যানদের৷\nএই অবস্থায় শ্রেয়স আইয়ারের তুখোড় অধিনায়কত্বের সামনে অভিজ্ঞ বিরাট কোহলির রণনীতি -র টেস্ট হবে৷ RCB ও DC দুই দলই এখনও অবধি টুর্নামেন্টে ভালোই ধারাবাহিকতায় চলে এসেছে৷ দুটি দলই ৪ টি করে ম্যাচ খেলেছে যার মধ্যে তিনটি করে ম্যাচ জিতেছে৷ তাই আজকের ম্যাচে জিতে পয়েন্ট টেবলের একটু ওপরের দিকে উঠে আসার চেষ্টা করার মরিয়া চেষ্টায় দুটি দলই৷\nWarm-up ☑#Dream11IPL #RCBvDC pic.twitter.com/bYPYSItFT7\nশ্রেয়স আইয়ার শনিবার কলকাতা নাইট রাইডার্সের বিরুদ্ধে একেবারে দুরন্ত ব্যাটিং করেছেন৷ মাত্র ৩৮ বলে ৮৮ রান করে কার্যত একাই নাইট ক্যাম্পের থেকে ম্যাচ ছিনিয়ে নিয়ে গিয়েছিলেন৷ এছাড়া পৃথ্বী শ ৬৬ রান করেছিলেন৷ সেই ম্যাচে কেকেআরকে ১৮ রানে হারিয়েছিল দিল্লি৷\nএদিকে শনিবারই ফর্মে ফেরার ইঙ্গিত দিয়েছিল আরসিবি অধিনায়ক বিরাট কোহলি৷ ৫৩ বলে ৭২ রানের ইনিংস আসে তাঁর ব্যাট থেকে৷ নিজের পুরনো ফর্মে থাকা বিরাটের দল সেদিন ৪ উইকেটে ম্যাচ জিতে যায়৷ ফলে দুই অধিনায়কই পুরো টগবগ করে ফুটছেন৷\nWelcome to Match 19 of #Dream11IPL where @RCBTweets will take on @DelhiCapitals.#RCBvDC pic.twitter.com/vS1fEcNgJG\nদিল্লি ক্যাপিটাল্সের শক্তি ও দুর্বলতা –\nদিল্লির টপ অর্ডারের ব্যাটসম্যান পৃথ্বী শ ফর্মে রয়েছেন৷ কিন্তু শিখর ধাওয়ানের ঝোড়ো ব্যাট এখনও দেখতে পাননি ক্রিকেট ফ্যানরা৷ ঋষভ পন্থ কেকেআরের বিরুদ্ধে ১৭ বলে ৩৮ রান করেছেন৷ এছাড়াও দলের কাছে মার্ক স্টোয়ানিস ও শিমরন হেটমেয়ারের মতো আক্রমণাত্মক ক্রিকেটার রয়েছেন৷ বোলারদের মধ্যে দিল্লির সবচেয়ে নির্ভরযোগ্য অস্ত্র কাগিসিও রাবাদা৷ নোর্ৎজে শুরু ও ডেথ ওভারে কার্যকারী বোলিং করেন৷\nআরসিবি-র শক্তি ও দুর্বলতা-\nআরসিবি-র পক্ষ থেকে তরুণ দেবদত্ত পাডিক্কল -টপ অর্ডারে দুদ্ধর্ষ ফর্মে রয়েছেন৷ চারটি ম্যাচের তিনটি ম্যাচে অর্ধ শতরান হাঁকিয়েছেন তিনি৷ তাঁর এ পর্যন্ত টুর্নামেন্টে মোট রান ১৭৪৷ অ্যারন ফিঞ্চের হাতেও বড় শট আছে৷ দলের গুরুত্বপূর্ণ দুই স্তম্ভ বিরাট কোহলি ও এবি ডিভিলিয়ার্স৷ যদি এঁরা সকলে পারফর্ম করেন তাহলে এই দলকে হারানো কার্যত অসম্ভব৷ বোলিংয়ের ক্ষেত্রে নভদীপ সাইনি এবং দুই স্পিনার ওয়াশিংটন সুন্দর ও যজুবেন্দ্র চাহাল ভালো ফর্মে রয়েছেন৷\nOctober 5, 2020, 7:24 PM IST


বিএনপি চেয়ারপারসন খালেদা জিয়া এখন সরকারের বিশেষ বিবেচনায় জেলের বাইরে। তিনি এতিমের টাকা মেরে খাওয়ার মামলায় দণ্ডপ্রাপ্ত কয়েদি। দলটির সিনিয়র ভাইস চেয়ারম্যান (বর্তমানে ভারপ্রাপ্ত চেয়ারপারসন) তারেক রহমানও দুর্র্নীতির মামলায় দোষী ব্যক্তি। এ ছাড়া তিনি ২১ আগস্ট গ্রেনেড হামলা মামলায় আজীবন কারাদণ্ডপ্রাপ্ত। এখন স্বেচ্ছায় লন্ডনবাসী। তিনি আর দেশে ফিরতে পারবেন বলে মনে হয় না। সব মিলিয়ে দলটি এখন যারপরনাই মুশকিলে পড়েছে। এই মুশকিল যে কোনদিন আছান হবে তা একমাত্র আল্লাহই ভালো জানেন। এদিকে, দলটির সাংগঠনিক শক্তিও ভেঙে পড়েছে। রাজনৈতিক ও সরকারবিরোধী কার্যক্রম বিবৃতি দেওয়া পর্যন্তই সার। সরকারের ওপর চাপ দেওয়ার সামান্য শক্তিও নেই এখন নেতৃত্বশূন্য এই দলটির। দেশের রাজনীতি নিয়ে যারা ব্যাখ্যা-বিশ্লেষণে আগ্রহী, তাদের মনে প্রশ্নÑ এত বড় দল বিএনপির এই করুণদশা হলো কেন? এই প্রশ্নের জবাব পেতে হলে বিএনপির জন্ম এবং এর রাজনৈতিক নীতির নির্মোহ যাচাই-বাছাই দরকার। সে রকম তাগিদ থেকেই এই লেখা।\nবিএনপির জন্ম : জনগণের কোনো ন্যায্য অধিকার আদায় কিংবা অর্থনৈতিক দাবি-দাওয়া থেকে রাজপথে সংগ্রামের মধ্য দিয়ে এই দলের জন্ম হয়নি। জন্ম হয়েছে সেনাছাউনির আঁতুড়ঘরে। ১৯৭৫ সালের ১৫ আগস্ট রাতে বাংলাদেশের স্থপতি বঙ্গবন্ধু শেখ মুজিবুর রহমানকে যারা হত্যা করেছিল তাদের মদদদাতাদের অন্যতম একজন তৎকালীন সেনা কর্মকর্তা মেজর জিয়াউর রহমান। রাষ্ট্রপতি শেখ মুজিব নিহত হওয়ার পর দেশের রাজনীতি ও রাষ্ট্রক্ষমতায় বিরাট শূন্যতা তৈরি হয়। আওয়ামী লীগকে চিরতরে নেতৃত্বশূন্য করার জন্য ৩ নভেম্বর জেলখানায় বন্দি অবস্থায় খুন করা হয় চার নেতাকে। তারা হলেন সৈয়দ নজরুল ইসলাম, তাজউদ্দীন আহমদ, ক্যাপ্টেন মনসুর আলী ও কামরুজ্জামান। এখানেও জিয়াই খলনায়ক, জড়িত তারই কালো হাত। এরপর প্রথম ধাপে আওয়ামী লীগের বেইমান নেতা খন্দকার মুশতাকসহ অন্যরা এবং সেনাবাহিনীতে চরম ডানপন্থি চক্রের সমর্থক মেজর জিয়া রাষ্ট্রক্ষমতা দখল করেন। তখন এদের হটানোর জন্য একটা বড় আঘাত করেন সেনা কর্মকর্তা খালেদ মোশাররফ। তিনি সেনা প্রধান জিয়াউর রহমানকে বন্দি করেন। এ সময় সমাজবিপ্লবের লক্ষ্য নিয়ে সেনাবিদ্রোহের নেতৃত্ব দেন জাসদ নেতা কর্নেল তাহের। কর্নেল তাহের ও জিয়াপন্থি সৈনিকরা মিলে খালেদ মোশাররফের হাতে বন্দি জিয়াউর রহমানকে মুক্ত করেন। কিন্তু এই বিদ্রোহের নেতৃত্ব কর্নেল তাহেরের হাতে থাকেনি। চলে যায় সেনাপ্রধান জিয়ার পক্ষে। যুক্তরাষ্ট্র, পাকিস্তান, সৌদি আরব এবং মুক্তিযুদ্ধে পরাজিত চরম প্রতিক্রিয়াশীল রাজনৈতিক, সামাজিক শক্তি এবং মুক্তিযুদ্ধের বিরোধিতাকারী চীনপন্থি বামদের সমর্থনে জিয়াই তখন হয়ে পড়েন দেশের মালিক। দণ্ড-মুণ্ডের মালিক। এরপর সেনাপ্রধান এবং দেশের প্রধান সামরিক আইন প্রশাসক জিয়াউর রহমান গোয়েন্দা সংস্থা ডিজিএফআই, এনএসআই এবং বেসামরিক আমলাতন্ত্রের প্রতিক্রিয়াশীল কর্মকর্তাদের ব্যবহার এবং রাষ্ট্রীয় অর্থ খরচ করে ১৯ দফার ভিত্তিতে গড়ে তোলেন জাতীয় গণতান্ত্রিক দল (জাগদল) নামে একটি পকেট-সংগঠন। এ দলের সভাপতি করা হয় উপ-রাষ্ট্রপতি বিচারপতি আবদুস সাত্তারকে। এরপর জিয়াউর রহমান ১৯ দফার সমর্থক হিসেবে জাতীয় গণতান্ত্রিক ফ্রন্ট গঠন করেন। ১৯৭৮ সালের ৩ জুনের প্রহসন ও সিলমারা নির্বাচনে তিনি প্রেসিডেন্ট নির্বাচিত হন। অবশেষে জাতীয় গণতান্ত্রিক ফ্রন্ট ভেঙে দিয়ে এই ১৯ দফা কর্মসূচির আলোকে ১৯৭৮ সালের ১ সেপ্টেম্বর ঢাকা শহরের রমনা রোস্তারাঁয় গঠন করেন বাংলাদেশ জাতীয়তাবাদী দল (বিএনপি)। তখন এই দলের ৭৬ সদস্যের আহ্বায়ক কমিটি গঠন করা হয়। এই কমিটির আহ্বায়ক ছিলেন জিয়াউর রহমান। জিয়াউর রহমানের এই দলে যোগ দিয়েছিল মুক্তিযুদ্ধের বিরোধিতাকারী মশিউর রহমান জাদু মিয়ার অনুসারী ভাসানী ন্যাপের বৃহৎ অংশ, মুসলিম লীগ, জাসদের দলছুট অংশ, মুক্তিযুদ্ধের বিরোধিতাকারী আরো ব্যক্তি এবং মুক্তিযোদ্ধার অনেকে। এ ছাড়া মুক্তিযুদ্ধকে দুই কুকুরের কমড়া-কামড়ি হিসেবে মূল্যায়ন করা চীনপন্থি বামদের বড় অংশই জিয়ার বিএনপিতে যোগ দেয়।\nজিয়াউর রহমান তার প্রাণ রক্ষাকারী যুদ্ধাহত সেক্টর কমান্ডার (জিয়া নিজেও সেক্টর কমান্ডার ছিলেন) কর্নেল তাহেরকে জেলখানায় বসানো সামরিক আদালতের বিচারে ফাঁসি দেন। সেনাবাহিনীর বাম ও প্রগতিশীল সেনা কর্মকর্তাদের টার্গেট করে হত্যা করেন। জেলে পুরেন এবং চাকরি ছাড়া করেন। মুক্তিযুদ্ধে ঘাতকের ভূমিকায় অবতীর্ণ হওয়া জামায়াতে ইসলামী, মুসলিম লীগ, পিডিপি ও নেজামে ইসলামকে রাজনীতিতে পুনর্বাসিত করেন। নিষিদ্ধ করেন বঙ্গবন্ধুর ৭ মার্চের ভাষণ। বঙ্গবন্ধু শেখ মুজিব এই ৪টি রাজনৈতিক দলকে নিষিদ্ধ করেছিলেন। ভাগ্যের কী নির্মম পরিহাস! রাষ্ট্রপতি জিয়াও পরে চট্টগ্রামে সেনাবিদ্রোহের নিহত হন ১৯৮১ সালে। তিনি তো মরলেন, কিন্তু মুক্তিযুদ্ধের ধর্মনিরপেক্ষ চেতনা, শোষণমুক্তির অঙ্গীকার এবং ৩০ লাখ শহীদের রক্তঋণ তার সামরিক বুটের লাথিতে মাটির সঙ্গে মিশিয়ে দিয়ে গেলেন।\nখালেদার বিএনপি : রাষ্ট্রপতি জিয়াউর রহমান নিহত হওয়ার পর দলটির নেতা হন বেগম জিয়া। তিনি স্বৈরাচারী সেনাশাসক এরশাদবিরোধী আন্দোলনে দেশের অন্যতম প্রধান নেত্রী হিসেবে আত্মপ্রকাশ করেন। তিনবার প্রধানমন্ত্রী হন, দীর্ঘ সময় দেশ পরিচালনা করেন। তার শেষবারের শাসন আমলে ২০০৪ সালের ২১ আগস্ট গ্রেনেড হামলা চালিয়ে আওয়মী লীগ প্রধান শেখ হাসিনাকে হত্যা করার চেষ্টা করা হয়। ওই হামলায় ২৩ জন নিহত হন। এরও আগে জঙ্গি মুফতি হান্নান কোটালিপাড়ায় বোমা পেতে শেখ হাসিনাকে হত্যা করার প্রচেষ্টা চালান। হবিগঞ্জে গ্রেনেড হামলা করে হত্যা করা হয় সাবেক অর্থমন্ত্রী এ এম এস কিবরিয়াকে। বিচার তো দূরের কথা, এসব ঘটনার পর অপরাধ ধামাচাপা দেওয়ার চেষ্টা করেছিল বিএনপি সরকার। জজ মিয়া কিচ্ছা তো আইন-আদালত ও বাংলাদেশের বিচার জগতে এক মহাবিস্ময়! ওই সময় বিএনপি সরকারের বিকল্প হিসেবে গড়ে ওঠে হাওয়া ভবন। জিয়া-পুত্র তারেক রহমান অবৈধভাবে রাষ্ট্রীয় কার্যক্রমে হস্তক্ষেপ করতে থাকেন। বড় বড় প্রকল্প থেকে নিতে থাকেন বিপুল অঙ্কের বখরা। জামায়াত ও জঙ্গিবান্ধব তারেকের সঙ্গে বাংলাদেশে ক্রিয়াশীল ভারতবিরোধী পাকিস্তানি গোয়েন্দাদের মহব্বত গড়ে ওঠে। ইসলামি রাষ্ট্র কায়েমের জন্য মুফতি হান্নান, বাংলা ভাই ও শায়খ আবদুর রহমানরা ভয়ংকর রূপে সক্রিয় হয়ে ওঠেন। তারা ঢাকাসহ দেশের বিভিন্ন স্থানে সেøাগান দেন ‘আমরা সবাই তালেবান/বাংলা হবে আফগান। দেশে কায়েম হয় মগের মুল্লুক। এই আফগানওয়ালাদের লেলিয়ে দেওয়া হয় আওয়ামী লীগ এবং দেশের বাম প্রগতিশীল নেতাকর্মীদের বিরুদ্ধে। তারা দেশের প্রখ্যাত মুক্তিযোদ্ধা, প্রগতিশীল নেতা এবং মুক্তমনা লেখক ও বুদ্ধিজীবীদের খুন করার জন্য হিটলিস্ট তৈরি করে। তাদের এই হিটলিস্ট থেকে বাদ পড়েননি সুফিবাদী ও উদার প্রকৃতির আলেম-ওলামারও। রাজধানী ঢাকা, রাজশাহীর বাঘমারা এবং নওগাঁয়ে এই মৌলবাদী জঙ্গিরা রক্তের হোলি খেলায় মেতে ওঠে। বগুড়ার বিভিন্ন গ্রামে মুজাহিদ বাহিনী গঠন করে বাংলা ভাইয়ের মদদপুষ্ট সন্ত্রাসীরা মানুষ হত্যা করে গাছে ঝুলিয়ে রাখেন।\nআইন শিক্ষার ভুয়া সনদ দিয়ে হাইকোর্টের বিচারপতি হওয়ার মতো ঘটনাও দেশে ঘটে। আইনের শাসন, বিচার বিভাগের স্বাধীনতা, নির্বাচন কমিশনের স্বাধীনতা এবং মানবাধিকার বলতে আর কিছু অবশিষ্ট থাকেনি। সর্বশেষ ছিল বঙ্গভবনে ড. ইয়াজ উদ্দিন নাটক। এমনই এক প্রেক্ষাপটে ২০০৬ সালে ১৪ দলীয় মহাজোটের ধারাবাহিক আন্দোলনে পতন হয় খালেদা জিয়ার সরকারের। ক্ষমতায় আসে সেনাসমর্থিত তত্ত্বাবধায়ক সরকার।\nখালেদার ব্যর্থতা : খালেদা জিয়ার সুযোগ ছিল বিএনপিকে গণকল্যাণকামী আধুনিক দল হিসেবে গড়ে তোলার। তিনি তা করেননি। তিনি ‘ধরাকে সরা’ জ্ঞান করে আওয়ামী লীগবিরোধী রাজাকার, আলশামস, আলবদর নেতা এবং বঙ্গবন্ধুর খুনি ফ্রিডম পার্টির নেতাদের আশ্রয় দিলেন। যুদ্ধাপরাধের বিচারের বিপক্ষে দাঁড়ালেন। বঙ্গবন্ধুর খুনি ফারুক-রশিদ চক্রকে সমর্থন-সহযোগিতা করলেন। ৭১-এর ঘাতকদের মন্ত্রী বানালেন। ১৫ ফেব্রুয়ারির সাজানো নির্বাচনে কর্নেল রশিদকে করলেন এমপি। তার স্বামী জিয়াও এই দুই খুনির পৃষ্ঠপোষক ছিলেন।\nখালেদা জিয়া শাহবাগে গড়ে ওঠা নতুন প্রজন্মের গণজাগরণের বিরোধিতা করলেন। শাহবাগে জ্বলে ওঠা প্রগতির আলোক শিখা নিভিয়ে দেওয়ার জন্য হেফাজতের মোল্লাদের ঢাকায় জঙ্গিরূপে জমায়েত হওয়ার সব ধরনের সমর্থন জোগালেন তিনি। এরপর হেফাজতের সঙ্গে জামায়াত-শিবির ও জাতীয় পার্টির ইসলামি উগ্রপন্থিরা মিলে মতিঝিলে মধ্যযুগীয় অসভ্যতার প্রকাশ ঘটাল। দেশবাসী ও বিশ্ব দেখল হিটলারি তাণ্ডব। জানি না, কার পরামর্শে বিএনপি নেত্রী সমসাময়িক বিশ্বের সঙ্গে খাপ খাইয়ে চলার মতো যোগ্যতা হারিয়ে বসলেন। বুঝতে ব্যর্থ হলেন যুক্তরাষ্ট্রের নেতৃত্বে এশিয়ার নতুন সামরিক শক্তিবিন্যাসকে। হেফাজত ও জঙ্গিদের প্রতি বিএনপি এবং এর বুদ্ধিবণিকদের এই আদর-আপ্যায়ন ও সমর্থন দেখে গণতান্ত্রিক বিশ্ব স্তম্ভিত হয়ে গেল। তাদের মনে প্রশ্ন জাগল- বিএনপি কী গণতান্ত্রিক দল, না কি মিসরের ইখওয়ানুল মুসলিম (মুসলিম ব্রাদার হুড)। তাদের কাছে বিষয়টা পরিষ্কার হয়ে গেল বিএনপি গণতন্ত্রের সর্বজনীন মূলভিত্তিগুলো ধারণ করে না। দলটি মৌলবাদের কাছে বাঁধা পড়েছে। ফলে তালেবান-পছন্দ এই দল বাংলাদেশে থাক বা না থাক এতে গণতান্ত্রিক বিশ্বের কিছু যায় আসে না। বরং দলটিকে দক্ষিণ এশিয়ার শান্তি-শৃঙ্খলার জন্য ঝুঁকি বলে মনে করল প্রাশ্চাত্যবিশ্ব। নিজ দেশের শিংঝিয়াং প্রদেশের উইঘুর, পাকিস্তান ও আফগানিস্তানে তালেবানি-কাণ্ড দেখে চীনও বাংলাদেশের মৌলবাদী ও জঙ্গিদের প্রতি বিএনপির আত্মঘাতী নীতিতে আস্থা রাখতে পারল না। দেশের নতুন প্রজন্মের মানুষরাও মুখ ফিরিয়ে নিল দলটির দিক থেকে। দুর্দশার যামিনী গ্রাস করল বিএনপিকে।\nভারত বিরোধিতা : একটা সময় ছিল যখন ভারতের সিংহভাগ অর্থনীতি ছিল রাষ্ট্রায়ত্ত। এটাকে সে দেশের সমাজতাত্ত্বিকরা নেহরু ধাঁচের সমাজতন্ত্র বলতেন। এদিকে, আন্তর্জাতিক রাজনীতিতে দেশটা ছিল সমাজতান্ত্রিক রাষ্ট্র রাশিয়ার মিত্র। এই অবস্থা ছিল গত শতাব্দীর ৯০-এর দশক পর্যন্ত। সেই ভারত কিন্তু নেহরুর সমাজবাদী দর্শনে আটকে থাকেনি। বাজার অর্র্থনীতির দিকে প্রথম সতর্ক পা ফেলেন প্রধানমন্ত্রী অটল বিহারি বাজপেয়ি। এরপর প্রধানমন্ত্রী নরসীমা রাও। তারপর প্রধানমন্ত্রী মনমোহন সিং বাজারমুখী ও পাশ্চাত্য ধাঁচের উদার অর্থনীতির পথে রীতিমতো ওসাইন বোল্টের গতিতে দৌড়ান। দেশটির পররাষ্ট্রনীতিতেও পরিবর্তন আসে দ্রুত। রুশপন্থি ভারত ক্রমেই ঝুঁকতে থাকে যুক্তরাষ্ট্রের দিকে। দেশটি ডব্লিউটিও সই করে। দেশের বাজার দেশি পুঁজি বিনিয়োগকারী ও বিদেশি লগ্নীকারদের জন্য উন্মুক্ত করে দেওয়া হয়। ভারতের এই যে বাজারমুখী সংস্কার ও নীতি পুনর্গঠন (Reforms and Policy reconstruction), এটা দেশটিকে স্বয়ংক্রিয়ভাবে যুক্তরাষ্ট্রের মিত্রদেশে পরিণত করেছে। মার্কিন গোয়েন্দা সংস্থা সিআইএ পাকিস্তানি গোয়েন্দা সংস্থা আইএসআইর মাধ্যমে ভারতকে অস্থিতিশীল রাখার জন্য যে ‘কাশ্মীর-সপ্তকন্যা খেলা’ খেলত তা ক্রমেই বন্ধ করে দেয়। ভারতও যুক্তরাষ্ট্রের দিকে সাহায্যের হাত বাড়িয়ে দেয়। পাকিস্তান ও আফগানিস্তানের ইসলামি জঙ্গিদের শায়েস্তা করতে নয়াদিল্লিকে সঙ্গে পেতে চায় ওয়াশিংটন। শেষে যুক্তরাষ্ট্রের সঙ্গে ভারতের বেসামরিক পারমাণবিক চুক্তি এবং সর্বশেষ সামরিক মৈত্রী চুক্তি সই হয়। এতে চীনের চোখ কপালে ওঠে, চুপসে যায় পাকিস্তান।\nএশিয়ায় চীনের দাদাগিরির বিরুদ্ধে ভারত-মার্কিন এখন এক প্রাণ, এক মন। ভারতের সঙ্গে যুক্তরাষ্ট্রের এই যে বিদেশনীতির যুগান্তকারী নতুনত্ব এটা বোঝার ক্ষমতা ও বুদ্ধিবৃত্তিক মান খালেদা জিয়ার না থাকারই কথা, কারণ তার কী আর অত-শত চিন্তা-ভাবনা করার মেধা আছে? কিন্তু তার দলে তো অনেক জ্ঞানী ও উচ্চশিক্ষিত নেতারা আছেন। তারাও বিষয়টা ধরতে পারলেন না, এমনটা মানা যায় না। ভারত-মার্কিন এই যে নতুন স্ট্র্যাটেজিক মেলবন্ধন তা আমলে না নিয়ে বিএনপি নেত্রী তার পাকিস্তানি জোশের ভারত বিরোধিতা বজায় রাখলেন। বিএনপি-জামায়াতের (জোট সরকার) শাসনামলে ভারতের বিচ্ছিন্নতাবাদী সন্ত্রাসীদের বাংলাদেশে আশ্রয় দেওয়া হয়, ভারতে ১০ ট্রাক অস্ত্র ঢোকানোর চেষ্টা হয়। খালেদার শিল্পমন্ত্রী জামায়াত নেতা মতিউর রহমান নিজামী বায়তুল মোকাররমের এক জনসভায় ঘোষণা করলেন আসামের উলফারা স্বাধীনতা-সংগ্রামী। তাদের প্রতি তার পূর্ণ সমর্থন আছে। কী নির্মম পরিহাস! নিজের দেশের স্বাধীনতাযুদ্ধের বিপক্ষে পাকিস্তানি সেনাদের পক্ষে যিনি অস্ত্র হাতে তুলে নিয়েছিলেনÑ সেই তিনি সাজলেন আসাম ও কাশ্মীরের স্বাধীনতাযুদ্ধের পৃষ্ঠপোষক, ভণ্ডামী আর কাকে বলে! নিজামীদের এই অপরিণামদর্শী কাজের কাফ্ফারা কী বিএনপিকে দিতে দিতে হয়নি? আমি বলব এখনো দিতে হচ্ছে।\nমিয়ানমার, ভারত, নেপাল, পাকিস্তান, শ্রীলঙ্কা ও মালদ্বীপের মধ্যে পণ্য-পুঁজি-শ্রমশক্তি ও প্রযুক্তির আদান-প্রদান সহজ করার জন্য বিশ্বব্যাংকের কর্মসূচি রয়েছে। বিশ্বব্যাংকের বিশেষজ্ঞরা মনে করেন এই কর্মসূচি এসব দেশে বাজার অর্থনীতির বিকাশ এবং মানুষের আয়বৈষম্য কমাবে। দারিদ্র্য হ্রাস করবে। বিশ্বব্যাংকের এই কর্মসূচির নাম দেওয়া হয়েছে সাউথ এশিয়ান কানেকটিভিটি। এই কানেকটিভিটির যোগাযোগ স্থাপনা যেহেতু ভারত হয়ে বাংলাদেশকে যুক্ত করে, সেজন্য বিএনপি এর বিরোধিতা করে থাকে। এ ক্ষেত্রে দলটি যেন কমিউস্টি পার্টি! কিন্তু কেন? বিএনপি কী মওলানা ভাসানীর মতো কমিউনিস্টবেষ্টিত যে, বৈশ্বিক পুঁজিবাদ বিকাশের এ ধরনের কর্মকাণ্ডের বিরোধিতা করতে হবে! বিএনপি ক্ষমতায়, মাহমুদুর রহমান তখন প্রাইভেটাইজেশন বোর্ডের পরিচালক। ভারতের বহুজাতিক কোম্পানি টাটা বাংলাদেশে ৪টি বড় শিল্প প্রকল্প করার জন্য জমি চাইল। পাছে চীন নাখোশ হয় এবং বিএনপি-জামায়াতের ভারতবিরোধিতা ক্ষুণ্ন হয় তাই টাটাকে বিমুখ করা হলো। বিএনপির মতো একটি পুঁজিবাদী দলের এমন আচরণের কথা ভাবা যায়! টাটারা ব্যবসায়ী, এক দেশে না হলে অন্য দেশে ব্যবসা করবে তারা। বেনিয়াদের আবার ক্ষতি কী, তাদের তো লাভের পাল্লাই ভারী থাকে সব সময়। কিন্তু আখেরে বিএনপির ক্ষতির পাল্লা যে এত ভারী হবে এটা কী তখন বুঝতে পেরেছিলেন খালেদা জিয়া? তিনি এসব বুঝবেন কী করে? তিনি তো চলতেন জামায়াতের কথায় আর পাকিস্তানের আইএসআইয়ের পরামর্শে। বিএনপি নেতাদের মুখেই শুনেছি তার দলের জ্ঞানী-গুণী কারো কথার তিনি কানাকড়ির মূল্যও দেন না।\nবিএনপির সংখ্যালঘুনীতি : পাকিস্তান আমলে মুসলিম লীগ নেতা খাজা নাজিমুদ্দীন, লিয়াকত আলী খান, জেনারেল আইয়ুব খান, নুরুল আমীন ও মোনায়েম খানদের রাষ্ট্র পরিচালনায় একটা গুপ্ত ফ্যাসিবাদী নীতি ছিল। ওই নীতির মূল কথা ছিল, পাকিস্তানকে অমুসলিম (বৌদ্ধ, হিন্দু ও খ্রিস্টান) শূন্য করা। অন্যদিকে কমিউনিস্টদের শিরদাড়া এক্কেবারে ভেঙে দেওয়া। এ কারণে তৎকালীন পূর্বপাকিস্তানে এবং পশ্চিম পাকিস্তানে ধর্মীয় সংখ্যালঘুরা নির্মমভাবে নির্মূলীকরণের শিকার হন এবং পাকিস্তান কমিউনিস্ট পার্টির প্রধান সাজ্জাদ জহিরকে ভারতে পালিয়ে গিয়ে প্রাণ বাঁচাতে হয়। পূর্বপাকিস্তানে ঠাঁই হয়নি ইলামিত্রদের। পাকিস্তান আন্দোলনের অন্যতম নেতা যোগেন মণ্ডলকে শ্রমমন্ত্রীর পদ ছেড়ে কলকাতায় আশ্রয় নিতে হয়। রাষ্ট্রপতি জিয়াউর রহমান ও বেগম জিয়ার সংখ্যালঘুনীতি হুবহু খাজা নাজিমুদ্দীন ও লিয়াকত আলিদের মতোই। এই কারণে বেগম জিয়া-গোলাম আজম-নিজামীদের আমলে দেশের হিন্দু, বৌদ্ধ, খ্রিস্টান ও কাদিয়ানীদের রাষ্ট্রীয় বৈষম্য এবং হামলার শিকার হতে হয়েছে। মাটিতে মিশে গিয়েছিল তাদের মান-সম্মান এবং জানমালের নিরাপত্তা।\nভারতের রাষ্ট্রপতি প্রণব মুখার্জি এলেন ঢাকায়। খালেদা জিয়া তার সঙ্গে সৌজন্য সাক্ষাৎ পর্যন্ত করলেন না। ঘরের লক্ষ্মী পায়ে ঠেললেন। ঠেলবেনই তো- তিনি যে সরস্বতীর বরকন্যা! তার কী দরকার হয় ঠাকুর পূজার! পরে তো হিন্দু মৌলবাদীদের আখড়া মহারাষ্ট্রের নাগপুর এবং নয়াদিল্লির চাণক্যপুরীতে লবিস্ট পাঠিয়েও ভারতের মন পায়নি বিএনপি।\nবিএনপির নয়াদিল্লি কূটনীতি ব্যর্থ হয়েছে। তারেক জিয়া লন্ডনে থেকে সুখী জীবন কাটাতে পারবেন। হাওয়া ভবনের মাধ্যমে মাতা-পুত্রের অবৈধভাবে অর্জিত টাকায় হয়তো স্ত্রী-সন্তান নিয়ে আমোদ-আহ্লাদেই থাকবেন। কিন্তু তারেক কোনোদিন বাংলাদেশের নেতা হবেন এই চিন্তা এখন মাটিচাপা পড়েছে। আর থাকল কী? সরকারের বিরুদ্ধে জাতীয় ঐক্যের ডাক। এই আহ্বান মাঝেমধ্যেই উচ্চারিত হয় বিএনপি মহাসচিব মির্জা ফখরুল ইসলাম আলমগীরের কণ্ঠে। মির্জা সাহেব অর্থনীতির ছাত্র ছিলেন। এ বিষয়ে শিক্ষকতাও করেছেন কিছু সময়। তিনি কী জানেন না, স্বাধীন দেশে জাতীয় ঐক্য হয় না। আর যদি দেশ ও দেশের মানুষের বিশেষ দরকারে সমমনা দলগুলোর মধ্যে এ ধরনের ঐক্য হয়ও তার তো একটা রাজনৈতিক কর্মসূচি লাগবে। আজকের যুগে সেই কর্মসূচি অবশ্যই হবে মৌলবাদ-সাম্প্রদায়িকতা ও জঙ্গিবাদবিরোধী। সঙ্গে থাকতে হবে দেশের ধনি ও গরিবের মধ্যে আয়বৈষম্য কমানোর দূরদর্শী দিকনির্দেশনা। বিএনপির কী এ ধরনের আর্থসামজিক কর্মসূচি আছে?


সময়ের বিবর্তনে আজ বুধবার হলেও একাত্তরের এদিনটি ছিলো সোমবার-এই দিনে মুক্ত স্বাধীন বাংলাদেশের স্বপ্ন বাস্তবায়নে অনেক দূর এগিয়ে যায়। – crimebarta.com\nসময়ের বিবর্তনে আজ বুধবার হলেও একাত্তরের এদিনটি ছিলো সোমবার-এই দিনে মুক্ত স্বাধীন বাংলাদেশের স্বপ্ন বাস্তবায়নে অনেক দূর এগিয়ে যায়।\nডিসেম্বর ১৩, ২০১৭ ক্রাইমবার্তা ডটকম ০ Comment\nসাদেকুর রহমান : বলা যায়, কেবল আনুষ্ঠানিকতা বাকি। দলে দলে মুক্তিবাহিনীর কাছে পাকহানাদার বাহিনীর আত্মসমর্পণ, পলায়ন এ অঞ্চলের মানুষকে দারুণভাবে আত্মবিশ্বাসী করে তুলেছিল। বিজয়কে এক রকম নিশ্চিত করেছিল। মহান বিজয়ের মাস ডিসেম্বরের ত্রয়োদশ দিবসে এমনি এক উত্তেজনাকর অবস্থা বিরাজিত ছিল এই ভূখন্ডে। সময়ের বিবর্তনে আজ বুধবার হলেও একাত্তরের এদিনটি ছিলো সোমবার। এই দিনে মুক্ত স্বাধীন বাংলাদেশের স্বপ্ন বাস্তবায়নে অনেক দূর এগিয়ে যায়।\nএদিকে ভারতীয় ও মুক্তিবাহিনীর সমন্বয়ে গঠিত যৌথবাহিনী ঢাকার পতন দ্রুততর করার প্রয়োজনে যুদ্ধের কৌশল পরিবর্তন করে। কেন না ঢাকার পতন হলে আনুষ্ঠানিকভাবে পাকিস্তানের পরাজয় চূড়ান্ত হবে। তবে এত দ্রুত যে ঢাকা আক্রমণ করা সম্ভব হবে এটা ধারণাতেও ছিল না ভারতীয় সৈন্যদের। মুক্তিযোদ্ধাদের মরণপণ লড়াইয়ের কারণেই যে এত দ্রুত মিত্রবাহিনী ঢাকার দিকে এগুতে পারছে এ কথা প্রত্যেক ভারতীয় সামরিক অফিসারই স্বীকার করেন। প্রশংসা করেন মুক্তিবাহিনীর।\nএকাত্তরের এই দিনে পূর্ব ও উত্তর দিক থেকে মিত্রবাহিনী ঢাকার প্রায় ১৫ মাইলের মধ্যে পৌঁছে যায়। ৫৭ নম্বর ডিভিশনের দুটো ব্রিগেড এগিয়ে আসে পূর্ব দিক থেকে। উত্তর দিক থেকে আসে জেনারেল গন্ধর্ব নাগরার ব্রিগেড এবং টাঙ্গাইলে নামা ছত্রীসেনারা। পশ্চিমে ৪ নম্বর ডিভিশনও মধুমতী পার হয়ে পৌঁছে যায় পদ্মার তীরে। রাত নয়টায় মেজর জেনারেল নাগরা টাঙ্গাইল আসেন। ব্রিগেডিয়ার ক্লের ও ব্রিগেডিয়ার সান সিং সন্ধ্যা থেকে টাঙ্গাইলে অবস্থান করছিলেন। রাত সাড়ে নয়টায় টাঙ্গাইল ওয়াপদা রেস্ট হাউসে তারা পরবর্তী যুদ্ধ পরিকল্পনা নিয়ে আলোচনায় বসেন। আলোচনার শুরুতে মেজর জেনারেল নাগরা মুক্তিবাহিনীর উচ্ছ্বসিত প্রশংসা করে বলেন, মুক্তিযোদ্ধারা যদি আমাদের বিনা বাধায় এতটা পথ পাড়ি দিতে সাহায্য না করতেন, তাহলে আমাদের বাহিনী দীর্ঘ রাস্তায় যুদ্ধ করতে করতে ক্লান্ত হয়ে পড়তো। রাস্তাতেই আমাদের অনেক শক্তি ক্ষয় হয়ে যেত।\nআবদুল ওয়াহেদ তালুকদার তার ‘৭০ থেকে ৯০ বাংলাদেশের রাজনৈতিক প্রেক্ষাপট’ শীর্ষক গ্রন্থে একাত্তরের ১১ ডিসেম্বরের প্রধান প্রধান ঘটনা বর্ণনা করেছেন এভাবে, “(ভারতীয় সেনা কর্মকর্তা) জেনারেল মানেকশ’ আজ (পাকিস্তানের) মেজর জেনারেল রাও ফরমান আলীর কাছে মাইক্রোওয়েভে তৃতীয় বার্তা পাঠিয়েছেন। বার্তায় বলা হয়েছে যে, মিত্রবাহিনীর সৈন্যরা ঢাকা ঘেরাও করে ফেলেছে। আত্মসমর্পণ করা বাঞ্ছনীয় হবে। বৃথা আর রক্তপাত করে লাভ নেই। আত্মসমর্পণকারী সৈন্যদের জেনেভা কনভেনশন অনুযায়ী ব্যবস্থা করা হবে। প্রধানমন্ত্রী তাজউদ্দিন আহমদ একটা ব্যাপারে জরুরি নির্দেশ দিলেন। তা হচ্ছে, জনগণ যেনো নিজেদের হাতে আইন-শৃংখলার দায়িত্বভার গ্রহণ না করে। সমস্ত অপরাধীকেই বিচার করে শাস্তি দেয়া হবে।”\nবাংলা একাডেমি প্রকাশিত কবি আসাদ চৌধুরীর ‘বাংলাদেশের মুক্তিযুদ্ধ’ শীর্ষক গ্রন্থেও এদিনের ঘটনাবলীর একাংশ তুলে ধরা হয়- “মিত্রবাহিনী যতই ঢাকার দিকে এগোচ্ছিল বিমান হামলা যতই বাড়ছিলো নিয়াজীর সাহায্য প্রার্থনা ততই বাড়ছিল। পিন্ডি এতদিন শুধু আশ্বাসই দিয়েছে, বাদামী এবং হলুদ বন্ধুদের আগমন সম্পর্কে তারা প্রায় নিশ্চিতই ছিল। বিশেষ করে ভিয়েতনামের দিকটি শেষ করে মালাক্কা ঘুরে এন্টারপ্রাইজ বহনকারী মার্কিন সপ্তম নৌবহর বঙ্গোপসাগরে এসে গেছে এতো সবাই জানে। ছুঁতা একটাই, বাংলাদেশে অবস্থিত মার্কিন নাগরিকদের নিরাপত্তা। ভারত-সোভিয়েত চুক্তি হয়েছে মাত্র কয়েক মাস আগে। সোভিয়েত হুমকি এ প্রসঙ্গে স্মর্তব্য। যাই হোক, পারমাণবিক শক্তি চালিত বিমানবাহিনী এন্টারপ্রাইজ বাংলাদেশে আর নাক গলায়নি।”\nবর্ণিত গ্রন্থে আরো উল্লেখ করা হয়, “ঢাকার পাক সেনাবাহিনী জানে পালাবার পথ নেই। বাংলাদেশে সর্বত্র ছড়িয়ে ছিটিয়ে থাকা বীরসিপাহীরা একে অপরের সঙ্গে সম্পূর্ণ বিচ্ছিন্ন। মুক্তিবাহিনীর হাতে পড়লে বা সাধারণের হাতে পড়লে, এদের খতম করার জন্য কোনো অস্ত্রেরই প্রয়োজন হবে না, নিজেদের কুকীর্তি সম্পর্কে অন্তত ওদের ভালো জ্ঞান ছিল। পূর্ব ও উত্তর দিক থেকে মিত্রবাহিনী ঢাকায় প্রায় পনেরো মাইলের ব্যবধানে এসে গেছে। ৫৭ ডিভিশন পূর্ব দিকে আর উত্তর দিক থেকে গন্ধর্ব নাগরার ব্রিগেড আর ছত্রীসেনা। মিত্রবাহিনীর কামানের গোলা কুর্মিটোলা ক্যান্টনমেন্টে বৃষ্টির মতো ঝরছে। বিমান আক্রমণও খুব জোরে চলছে, উদ্দেশ্য হানাদার বাহিনীর মনোবল ভেঙ্গে দেয়া। বাংলাদেশের বিভিন্ন এলাকায় শত শত পাক সেনা আত্মসমর্পণ করে। ময়নামতি ক্যান্টনমেন্টে আত্মসমর্পণ করে ১১৩৪ জন।”\nএদিন রামগতিতে পাকিস্তানি সেনাদের পরাজয় ঘটেছিল। ফেনী মুক্ত করার পর মুক্তিবাহিনীর একটি দল চট্টগ্রামের উদ্দেশে কুমিল্লা পৌঁছেছিল দুপুর ১২টায়। চতুর্থ ও নবম বেঙ্গলের মুক্তিযোদ্ধারা এগিয়ে গিয়েছিলেন চট্টগ্রামকে শত্রুমুক্ত করার উদ্দেশ্যে। সাত নম্বর সেক্টরের মুক্তিযোদ্ধারা হিলি থেকে বগুড়া হয়ে দিনাজপুরের দিকে অগ্রসর হয়েছিল। নাটোরের লালপুর সাব-সেক্টরের মুক্তিযোদ্ধারা পদ্মা নদী পার হয়ে এ সময় রাজশাহী আক্রমণ করেন। পরাজিত হয় পাকবাহিনী। তারা রাজশাহী ছেড়ে নাটোরে গিয়ে আশ্রয় নেয়। শেখপাড়া সাব- সেক্টরের মুক্তিবাহিনী পাবনা অভিমুখে এগিয়ে যায়। চার নম্বর সেক্টরের মুক্তিবাহিনী সেদিন সিলেটের পথে হরিপুর মুক্ত করেছিল।\nএদিন মার্কিন পররাষ্ট্রমন্ত্রী উইলিয়াম রজার্স আশঙ্কা করে বলেন, পাকিস্তান ও ভারতের মধ্যে শিগগিরই যুদ্ধ বেঁধে যেতে পারে। তিনি ঘোষণা করেন যুক্তরাষ্ট্র এই যুদ্ধ চায় না। তবে যুদ্ধ বাঁধলে সে তাতে জড়িয়ে পড়বে না। পররাষ্ট্রমন্ত্রী এ কথা বললেও এই দিনই ২৪ ঘণ্টা থেমে থাকার পর বঙ্গোপসাগরের দিকে যাত্রা শুরু করে মার্কিন সপ্তম নৌবহর। একাত্তরের এই দিনে জাতিসংঘ নিরাপত্তা পরিষদের মুলতবি বৈঠকে যুক্তরাষ্ট্রের যুদ্ধ বিরতির প্রস্তাব তৃতীয়বারের মতো সোভিয়েত ইউনিয়নের ভেটো দেয়ার ফলে বাতিল হয়ে যায়।\nএদিকে রাজধানী ঢাকাকে মুক্ত করতে জোর প্রচেষ্টা চলছিল। ডেমরার পর লে. কর্ণেল শফিউল্লাহর ‘এস ফোর্স’কে প্রবল বাধার সম্মুখীন হতে হয়। ১৬ ডিসেম্বর সকাল ১০টা পর্যন্ত সেখানে যুদ্ধ চলে। একাত্তরের এই দিনে যৌথ বাহিনীর অগ্রবর্তী সেনাদল শীতলক্ষ্যা ও বালু নদী অতিক্রম করে ঢাকার ৮-১০ কিলোমিটারের মধ্যে পৌঁছে যায়। বালু নদীর পূর্বদিকে পাকবাহিনী স্বীয় পরিসীমায় এক শক্ত প্রতিরক্ষা ব্যবস্থা গড়ে তোলে। বাসাবো ও খিলগাঁও এলাকার চারদিকে আগে থেকেই পাকবাহিনী ফিল্ড ডিফেন্স বা আক্রমণ প্রতিহত করার জন্যে সর্বাত্মক ব্যবস্থাসহ অবস্থান নিয়েছিল।\nঅন্যদিকে, প্রকাশ্য ঘোষণা না দিলেও ১৩ ডিসেম্বর পূর্বাঞ্চলীয় কমান্ডের পাকিস্তানি অধিনায়ক লে. জেনারেল একে নিয়াজীসহ সেনা কর্মকর্তা আত্মসমর্পণ করার ব্যাপারে একমত হয়েছিলেন। ভারতীয়দের সাথে যোগাযোগের চেষ্টা করা হয়েছিল পরদিন ১৪ ডিসেম্বর। সৈয়দপুরে এদিনে আত্মসমর্পণ করেন ৪৮ পাঞ্জাব রেজিমেন্টের অধিনায়কসহ ১০৭ পাকিস্তানি সেনা।\nএকাত্তরে আজকের দিনে মুক্তিবাহিনীর অব্যাহত অগ্রযাত্রা স্বাধীন পতাকা উড়ানো হয় বগুড়া জেলা শহর ও কাহালু উপজেলা, টাঙ্গাইলের মির্জাপুর, মানিকগঞ্জ শহর ও ধামরাই উপজেলা, সিরাজগঞ্জের তাড়াশ ও নাটোরের লালপুরসহ আরো কয়েকটি জনপদে। হানাদারমুক্ত হওয়ায় ঘটনাগুলো প্রতি মুহূর্তেই মুক্তিযোদ্ধা ও মুক্তিযুদ্ধে সংগঠকদের মনে উদ্যম ও শক্তি সঞ্চার করে।\n১৩ ডিসেম্বর,২০১৭ বুধবার:ক্রাইমর্বাতাডটকম/ সংগ্রাম/আসাবি\n← নাটোরে বিনা চাষের রসুন বুনার কাজে শ্রমিকরা আয় করবে প্রায় একশ’ ১৫ কোটি টাকা\nজেরুসালেম ইস্যুতে ট্রাম্পের সমালোচনায় পুতিন ও এরদোগান →\nফিলিপাইনে মৃতের সংখ্যা বেড়ে দুই শতাধিক —গৃহহীন ৭০ হাজার\nসৈয়দপুর বিমানবন্দরে ফখরুলকে ওবায়দুল কাদের আলোচনার পথ খোলা রাখাই ভালো\nনভেম্বর ১৯, ২০১৭ ক্রাইমবার্তা ডটকম ০


কুলপ্যাড ড্যাজন 1 প্রশ্নের উত্তর এফএকিউ - সন্দেহগুলি পরিষ্কার হয়েছে - গ্যাজেটগুলি ব্যবহার করতে হবে - Faqs\nপ্রধান Faqs কুলপ্যাড দাজন 1 প্রশ্নের উত্তর এফএকিউ - সন্দেহগুলি সাফ হয়ে গেছে\nকুলপ্যাড সম্প্রতি কুলপ্যাড ডাজেন 1 এবং ডাজেন এক্স7প্রবর্তন করে ভারত পরিচালনা শুরু করেছে। দ্বিতীয়টি হ'ল একটি ফ্ল্যাগশিপ ফোনটি 17,999 আইএনআর-তে বিক্রয় করছে, অন্যদিকে কুলপ্যাড ডাজেন 1 মানি ডিভাইসের প্রতিযোগিতা যেখানে সমস্ত ক্রিয়া ইদানীং স্থানান্তরিত হয়েছে। এটি রেডমি2এবং ইউ ইউফোরিয়ার মতো ফোনে একই 6,999 আইএনআর দামে বিক্রয় করবে। আসুন আরও ঘুরে দেখুন।\nকুলপ্যাড ড্যাজন 1 কুইক স্প্যাকস\nপ্রদর্শনীর আকার: 720 পি এইচডি ডিসপ্লে সহ5ইঞ্চি\nপ্রসেসর: 1.2 গিগাহার্জ স্ন্যাপড্রাগন 410 কোয়াড কোর অ্যাড্রেনো 306 জিপিইউ সহ\nসফ্টওয়্যার সংস্করণ: অ্যান্ড্রয়েড 4.4.4 কিটকাট ভিত্তিক কুল ইউআই 6\nপ্রাথমিক ক্যামেরা: এলইডি ফ্ল্যাশ সহ 8 এমপি এএফ ক্যামেরা\nবহিরাগত সংগ্রহস্থল: 32 GB পর্যন্ত\nব্যাটারি: 2500 এমএএইচ ব্যাটারি\nসংযোগ:3জি,4জি এলটিই, ওয়াই-ফাই 802.11, ব্লুটুথ, এজিপিএস, 3.5 মিমি অডিও জ্যাক, এফএম রেডিও\nঅন্যান্য: দ্বৈত সিম - হ্যাঁ, ইউএসবি ওটিজি - না\nপ্রশ্ন - ড্যাজন 1-এ কি কর্নিং গরিলা গ্লাস সুরক্ষা রয়েছে?\nউত্তর - না, গরিলা গ্লাস3সুরক্ষা নেই।\nপ্রশ্ন - Dazen 1 এর প্রদর্শন কেমন?\nউত্তর - কুলপ্যাড কুলপ্যাড ডাজন 1 তে একটি ভাল মানের5ইঞ্চি এইচডি ডিসপ্লে সরবরাহ করেছে। ডিসপ্লেটি ধারালো এবং পাঠ্যটি খাস্তা। ডিসপ্লে রঙ এবং উজ্জ্বলতা খুব ভাল। আমরা এটিকে ইউফোরিয়া প্রদর্শনের চেয়ে আরও ভালভাবে র‌্যাঙ্ক করব তবে রেডমি 1 এর নীচে এক রেঞ্জ। রঙের তাপমাত্রা কিছুটা ঠান্ডা দিকে।\nপ্রশ্ন - ডিজাইন এবং বিল্ড কোয়ালিটি কেমন?\nউত্তর - এই বিভাগে অভিযোগ করার কিছুই নেই। এটি হালকা বা স্লিম্মেস্ট নয় এবং এটি সম্পূর্ণরূপে প্লাস্টিকের তৈরি, তবে এটি মোটেও সস্তা বোধ করে না। কুলোপ্যাড ডাজন 1 একটি সফট টাচ ম্যাট ফিনিস ব্যাক কভার সহ আসে যা সিম কার্ড, ব্যাটারি এবং মাইক্রোএসডি কার্ড স্লট অ্যাক্সেস করতে সরানো যেতে পারে। হার্ডওয়্যার বোতামগুলি ভাল প্রতিক্রিয়া দেয়\nপ্রশ্ন - ক্যাপাসিটিভ বোতামগুলি কি ব্যাকলিট হয়?\nউত্তর - হ্যাঁ, তিনটি নেভিগেশন কী ব্যাকলিট এবং অন্ধকার পরিবেশে আপনার ফোনটি ব্যবহার করার সময় আপনাকে কেবল পেশী মেমরির উপর নির্ভর করতে হবে না।\nপ্রশ্ন - গরম করার কোনও সমস্যা আছে কি?\nউত্তর - না, এখনও পর্যন্ত আমরা কুলপ্যাড ডাজেন ১ এর সাথে আমাদের সময়ে কোনও অস্বাভাবিক গরমের মুখোমুখি হইনি 1. আমাদের সর্বোচ্চ তাপমাত্রা রেকর্ড করা হয়েছে ৩৯ ডিগ্রি। তাপমাত্রা ক্যামেরা সেন্সরের আশেপাশে সীমাবদ্ধ।\nপ্রশ্ন - বাক্সের ভিতরে কী আসে?\nউত্তর - 1 অ্যাম্পিয়ার ওয়াল চার্জার, ডকুমেন্টেশন, ইউএসবি কেবল। আমাদের পর্যালোচনা ইউনিট বাক্সে কোনও হেডফোন নেই।\nউত্তর - উভয় সিম কার্ড মাইক্রো সিম গ্রহণ করে। সেলুলার ভিডিও কলিং বা কল রেকর্ডিং সমর্থিত নয়। শব্দ বাতিল করার জন্য গৌণ মাইক উপস্থিত।\nপ্রশ্ন - এতে কি এলইডি নোটিফিকেশন আলো রয়েছে?\nউত্তর - হ্যাঁ, এলইডি বিজ্ঞপ্তি আলো উপস্থিত রয়েছে। ডিসপ্লেটি ঘুমন্ত অবস্থায়ই এটি জ্বলবে।\nপ্রশ্ন - ফ্রি স্টোরেজ কত?\nউত্তর - 8 জিবি এর মধ্যে প্রায় 3.9 জিবি ব্যবহারকারীর প্রান্তে উপলব্ধ। স্টোরেজ সেটিংস থেকে আপনি অ্যাপ্লিকেশন সংরক্ষণের জন্য ডিফল্ট অবস্থান হিসাবে এসডি কার্ড সেট করতে পারেন।\nপ্রস্তাবিত: কোয়ালকম স্ন্যাপড্রাগন 615 ভিএস মিডিয়াটেক এমটি 6752 – কোনটি ভাল?\nপ্রশ্ন - এটি কি ইউএসবি ওটিজি সমর্থন করে?\nউত্তর - না, ইউএসবি ওটিজি সমর্থিত নয়\nপ্রশ্ন - প্রথম বুটে ফ্রি র‌্যাম কত?\nউত্তর - প্রথম বুটে প্রায় 1.5 জিবি র‌্যাম পাওয়া যায়।\nপ্রশ্ন - ক্যামেরার মান কেমন?\nউত্তর - ডিভাইসের সামনের এবং পিছনের উভয় ক্যামেরাই গড় পারফর্মার। রিয়ার ক্যামেরাটিতে খুব কম শাটার ল্যাগ রয়েছে, যদিও বিশদ থেকে রঙ এবং বিবরণগুলি বিভ্রান্ত হয়। তবে সম্পর্কিত দামের ক্ষেত্রে, আমরা সাধারণত কম দামের ফোনে দেখতে পাই এমন 8 এমপি শ্যুটারগুলির মধ্যে এটি উচ্চ র‌্যাঙ্ক করবে। আমরা ডিভাইসের সাথে বিভিন্ন আলোর আলোকে আরও কিছুটা সময় ব্যয় করব এবং আমাদের অনুসন্ধানগুলি আপডেট করব।\nপ্রশ্ন - পারফরম্যান্স কেমন? এটি অন্তু এবং নেনমার্কগুলিতে কতটি স্কোর করেছে?\nউত্তর - আমাদের পর্যালোচনা ইউনিটে অ্যান্টুটু স্কোর 20231 এবং নেমনার্কগুলিতে 52.6 এফপিএস2দিনের প্রতিদিনের পারফরম্যান্স বেশিরভাগই মসৃণ, তবে আমরা এখানে এবং সেখানে কিছুটা তোলাবাজি লক্ষ্য করেছি। এটি সর্বাধিক অন্যান্য স্নাপড্রাগন 410 চলমান ফোনের মতো, যার অর্থ এটি দ্রুত জ্বলছে না তবে কাজটি সম্পন্ন করার পক্ষে যথেষ্ট ভাল।\nপ্রশ্ন - ডিভাইস সফটওয়্যারটি কেমন?\nউত্তর - সফটওয়্যারটি অ্যান্ড্রয়েড ৪.৪.৪ কিটক্যাট ভিত্তিক কুল ইউআই। নান্দনিকতায় এটি অন্যান্য বেশিরভাগ চীনা আরএমএসের মতো to বেশ কয়েকটি কাস্টমাইজেশন বিকল্প এবং বৈশিষ্ট্য রয়েছে যা শীতল ইউআইকে অনন্য করে তোলে। কুল ইউআই মোটামুটি ভারী মনে হয় না, তবে এটি স্বজ্ঞাত এবং সায়ানোজেনমড বা এমআইইউআই6এর মতো নয়।\nপ্রশ্ন - কুলপ্যাড ডাজন 1 এর কত সেন্সর রয়েছে?\nউত্তর - আপনি নীচের ছবিতে সম্পূর্ণ তালিকা দেখতে পারেন।\nপ্রশ্ন - জিপিএস লকিং কেমন?\nউত্তর - জিপিএস লক করা বাড়ির ভিতরে এবং বাইরে উভয়ের জন্যই ভাল।\nপ্রস্তাবিত: শাওমি এমআই4আই প্রশ্নের উত্তরসমূহ FAQ - সন্দেহগুলি সাফ হয়ে গেছে ared\nপ্রশ্ন - লাউডস্পিকার কত জোরে?\nউত্তর - লাউডস্পিকারটি যুক্তিসঙ্গতভাবে উচ্চতর, তবে ফোনটি তার পিছনে থাকা অবস্থায় শব্দটি প্রচুর পরিমাণে অবরুদ্ধ হয়ে যায়।\nপ্রশ্ন - কুলপ্যাড ড্যাজন 1 পুরো এইচডি 1080p ভিডিও খেলতে পারে?\nউত্তর - হ্যাঁ, হ্যান্ডসেটটি ফুল এইচডি 1080p এবং এইচডি 720 পি ভিডিওগুলি প্লে করতে পারে।\nপ্রশ্ন - ব্যাটারি ব্যাকআপ কেমন?\nউত্তর - কুলপ্যাড ডাজন 1-এর জন্য আন্তুটু ব্যাটারি পরীক্ষার স্কোর ছিল 5613, যা বরং গড়। আমরা 2500 এমএএইচ ব্যাটারিটি প্লাগ ইন করার কারণে আমরা আরও ভাল স্কোরের প্রত্যাশা করছিলাম। আমরা দীর্ঘক্ষণ ডিভাইসটি ব্যবহার করার পরে ব্যাটারি ব্যাকআপের বিষয়ে আরও তথ্য সহ এই পোস্টটি আপডেট করব।\nকুলপ্যাড ডাজেন এক্স 1 হ'ল এমন বিরল ফোনগুলির মধ্যে একটি যা 7,000 আইএনআর এর নিচে2জিবি র‌্যাম সমর্থন দেয় offer এটি বিচার করার সময় স্বল্পমূল্যের ফ্যাক্টরটি বিবেচনা করতে হবে। এটি তার জিজ্ঞাসা মূল্যের জন্য কাগজে তীক্ষ্ণ প্রদর্শন এবং বেশ ভাল হার্ডওয়্যার সরবরাহ করে, তবে এর প্রতিদ্বন্দ্বীদের মারতে খুব কঠিন সময় আসবে।\nলেনোভো ভিবে শট হাত, ফটো গ্যালারী এবং ভিডিও\nলেনোভো কে6পাওয়ার বনাম শাওমি রেডমি নোট3বনাম কুলপ্যাড নোট3এস: কোনটি কিনতে হবে Rs। 9,999?


রাজস্ব খাত সংস্কারে অর্থমন্ত্রীর ৩ পরামর্শ\nপ্রকাশ: ২৮ নভেম্বর ২০১৮, ১০:৫৫\nরাজস্ব বিভাগ সংস্কারের জন্য তিনটি কাজ জরুরি ভিত্তিতে করার প্রয়োজন বলে মনে করেন অর্থমন্ত্রী আবুল মাল আবদুল মুহিত।\nএগুলো হলো- কর অব্যাহতি কমানো অথবা কোনো বিষয়ে কর ছাড় দিতে হলে সে বিষয়ে সুষ্পষ্ট উল্লেখ থাকতে হবে, ট্যারিফমূল্যকে বিদায় করা কিংবা দারুণভাবে কমিয়ে আনা এবং সিদ্ধান্ত ও নীতি বাস্তবায়নে যে দুর্বলতা রয়েছে তা কমিয়ে আনা।\nমঙ্গলবার রাজধানীর ঢাকা ক্লাবে দৈনিক সমকালের বিশেষ প্রতিনিধি আবু কাওসারের লেখা ‘রাজস্ব ভাবনা : যেতে হবে বহুদূর’ বইয়ের প্রকাশনা উৎসবে প্রধান অতিথির বক্তব্যে তিনি এসব কথা বলেন।\nঅর্থমন্ত্রী বলেন, কর অব্যাহতি এনবিআরের একটি জঙ্গল বলা যেতে পারে। আমি কর অব্যাহতি অনেক কমিয়ে এনেছি। এখন এটা আরও কমাতে হবে অথবা কোথায় কর ছাড় দেওয়া হচ্ছে সেটা সুস্পষ্ট উল্লেখ থাকতে হবে।\nতিনি বলেন, আমাদের অনেক ভালো ভালো আইনকানুন আছে। কিন্তু সেটা বাস্তবায়ন হয় না। এখন নতুন করে ভাবতে হবে। সিদ্ধান্ত বা নীতি বাস্তবায়নের যে দুর্বলতা রয়েছে, এটা দূর করতে হবে।\nতিনি করদাতার সংখ্যা বাড়ানোর ক্ষেত্রে বিশ্ববিদ্যালয়ের শিক্ষার্থীদের কাজে লাগানোর পরামর্শ দিয়ে বলেন, ‘এনবিআর শিক্ষার্থীদের ব্যবহার করতে পারে। প্রতিবছর কোনো একটি নির্দিষ্ট এলাকায় তাদের দিয়ে কাজ করানো যেতে পারে। তারা ফিরে এসে যে রিপোর্ট দিবে, যাদের করের আওতায় আনতে বলবে, এনবিআর তাদের করের আওতায় নিয়ে আসবে।’\nঅনুষ্ঠানে প্রধানমন্ত্রীর অর্থনৈতিকবিষয়ক উপদেষ্টা ড. মসিউর রহমান বলেন, উন্নত দেশের মতো বাংলাদেশেও করের একক হার হওয়া উচিত। কোথাও যদি কর হার কমাতে হয় বা কাউকে কর অবকাশ দিতে হয় পরে তা করতে পারেন। একেক বছর একেক ধরণের কর হার হওয়া উচিত নয়। কারণ করহারের ওপর বিনিয়োগ সিদ্ধান্ত নির্ভর করে। কর আদায়ে কঠোর হলেই বেশি কর আদায় সম্ভব নয়। করদাতাদের সহযোগিতা ছাড়া কর আহরণ বাড়ানো সম্ভব নয় বলে তিনি মন্তব্য করেন।\nএ সময় জাতীয় রাজস্ব বোর্ডের (এনবিআর) আয়কর বিভাগের সদস্য জিয়াউদ্দিন মাহমুদের সভাপতিত্বে অনুষ্ঠানে প্রধানমন্ত্রীর অর্থনৈতিক বিষয়ক উপদেষ্টা ড. মসিউর রহমান, দুর্নীতি দমন কমিশনের (দুদক) সাবেক চেয়ারম্যান গোলাম রহমান, এনবিআরের সাবেক চেয়ারম্যান মুঈদ চৌধুরী ও আব্দুল মজিদ, বাংলাদেশ শিল্প ও বণিক সমিতি ফেডারেশনের (এফবিসিসিআই) সাবেক সভাপতি এ কে আজাদ, দৈনিক সমকালের ভারপ্রাপ্ত সম্পাদক মুস্তাফিজ শফি, বইয়ের লেখক আবু কাওসার প্রমুখ বক্তব্য রাখেন।


নবাগত লালমনিকে দেখতে লালমনিরহাটের জেলা প্রশাসক লালমনিদের বাড়িতে\nসোমবার, ২৫শে অগ্রহায়ণ, ১৪২৬ বঙ্গাব্দ, রাত ১:২৮\nআপনি দেখছেন:প্রচ্ছদ»Home Page Blocks»নবাগত লালমনিকে দেখতে লালমনিরহাটের জেলা প্রশাসক লালমনিদের বাড়িতে\nডিসেম্বর ২, ২০১৯ Home Page Blocks, আলোচিত সংবাদ, লালমনিরহাট, শিরোনাম\nসোমবার, ২ ডিসেম্বর দুপুরে লালমনিরহাট জেলা প্রশাসক মো. আবু জাফর ও অতিরিক্ত জেলা প্রশাসক মো. রফিকুল ইসলাম,কালীগঞ্জের ইউএনও মো.রবিউল হাসান, এনডিসি শহীদুল ইসলাম সোহাগ লালমনির বাড়িতে যান। এ সময় সংশ্লিষ্ট চলবলা ইউনিয়নের চেয়ারম্যান মিজানুর রহমান মিজু সাথে ছিলেন। কর্মকর্তাগন শিশু লালমনি ও তার পরিবারের খোঁজ খবর নেন।\nএ সময় জেলা প্রশাসনের পক্ষ থেকে পরিবারটিকে ২০ কেজি চাল,২ কেজি চিনি,২ লিটার তেল,২ কেজি ডাল,৪ কেজি চিড়া,১ কেজি নুডুলস ২ কেজি লবণ,৩ সেট শিশু পোষাক,২ টি কম্বল,১ টি চাঁদর ও নগদ ১০ হাজার টাকা অর্থ সহায়তা দেয়া হয়।\nউল্লেখ্য ২৫ নভেম্বর রাতদিন ডট নিউজ অললাইনটিতে লালমনি এক্সপ্রেস ট্রেনে জন্ম নেয়া শিশু ‘লালমনি’ শিরোনামে একটি সংবাদ প্রকাশ হলে তা ফেসবুকে ভাইরাল হয়। পরে বিভিন্ন সংবাদ মাধ্যমে তা প্রচার পায়। এতে জেলা প্রশাসনের দৃষ্টি কাঁড়ে।\nপ্রসঙ্গত রোববার,২৪ নভেম্বর রাতে রাজধানী ঢাকা হতে উত্তরবঙ্গের লালমনিরহাটগামী আন্ত:নগর লালমনি এক্সপ্রেসে করে রুবিয়া ও তাঁর স্বামী ছকমল হোসেন বাড়ি ফিরছিলেন। ট্রেন ছাড়ার কিছুক্ষণ পর প্রসব বেদনা উঠলে গভীর রাতে আশেপাশে ট্রেন থামার মতো কোনো রেলস্টেশন না থাকায় অন্য নারী যাত্রীর সহায়তায় ট্রেনেই সন্তানের জন্ম দেন রুবিয়া। পরে সকালের দিকে বগুড়া স্টেশনে পৌঁছলে চিকিৎসা সহায়তা মিলে নবজাতক ও প্রসূতির। সরকারী সহযোগিতায় ভতির ব্যবস্থা হয় বগুড়ার শহীদ জিয়াউর রহমান মেডিকেল কলেজ হাসপাতালে।\n২৮ নভেম্বর বৃহস্পতিবার সরকারী ব্যবস্থাপনায় বাড়ীতে ফিরেন তারা। প্রসূতী রুবিয়ার স্বামী ছকমল হোসেন রাজধানীতে রাজমিস্ত্রির সহকারীর কাজ করতেন। অপরদিকে পোশাকশ্রমিকের কাজ করা রুবিয়া সন্তান পেটে আসার পর আর কাজে যাননি। যাননি চিকিৎসকের কাছেও। তাই কবে সন্তান ভূমিষ্ঠ হবে সেটাও অজানা ছিল ওই দম্পতির। এ নিয়ে ৪ পুত্র সন্তানের জনক জননী হলেন তাঁরা।\nভবিষ্যতে শিশু ’লালমনি’কে সুশিক্ষায় শিক্ষিত করে রেলের চাকুরীতে যোগদান করানো তাঁদের আশা জানিয়ে সবার দোয়াও চান ওই দম্পতি ।


এবার বেবি স্পা প্রতিষ্ঠিত হল হায়দ্রাবাদে - খবর ২৪ ঘন্টা\nAugust 5, 2018 শ্রীপর্ণা আপডেট, লাইফস্টাইল, সব খবর 0\nহাইড্রোথেরাপি, ম্যাসাজ, শরীর চর্চা- সেই স্পা-তে শিশুর জন্য তাদের মা-বাবাকে অফার করা হয়।\nজানেন কি? শিশুরাও ক্লান্ত হয়? শিশুদের ভাল ভাবে বেড়ে ওঠার জন্য এই প্রথম চালু হল শিশুদের জন্য স্পা৷ যাতে ক্লান্তি দূর হয়, তাই শিশুদেরও মাঝে মধ্যে রিল্যাক্স করার প্রয়োজন হয়। এই কারণেই হায়দ্রাবাদে দেশের প্রথম শিশুদের জন্য একটা স্পা প্রতিষ্ঠিত হয়েছে। হাইড্রোথেরাপি, ম্যাসাজ, শরীর চর্চা করা হবে সেই স্পাতে৷ এজন্য বিশেষ অফারও দিচ্ছে সংস্থাটি৷ স্পা-এর কর্ণধার শ্রীমতী কোল্লা জানান, “এই স্পা-এর থেকে অনেক উপকার পাওয়া যায়। যেমন- শিশু তাড়াতাড়ি শিখতে পারে, দ্রুত বৃদ্ধি পায়, সতর্ক থাকে এবং মনোযোগ বৃদ্ধি পায়, রোগ প্রতিরোধ ক্ষমতা বৃদ্ধি পায়।\nশিশুদের সুস্বাস্থ্য ও শারীরিক গঠন এবং তাদের ‘নির্মল আনন্দ’ দিতে খোলা হয়েছে এই স্পা৷ এতে তারা যেমন হাসিখুশি থাকবে তেমনই স্ট্রেস ফ্রি রাখবে৷ এই উদ্দেশ্য নিয়ে খোলা হয়েছে স্পা৷ সংস্থার সিইও স্বাতী কোল্লা জানান, একেবারে সদ্যজাতদের জন্য এই স্পা সেন্টার খোলা৷ জন্ম থেকে ন’মাস বয়স পর্যন্ত শিশুরা স্পা নিতে পারবে৷ যাতে তারা ভেসে থাকতে পারে৷ ঠিক যেমন মাতৃগর্ভে থাকে৷\nল্যরা সেভেনাস নামক এক সাঁতারু, প্রশিক্ষক এবং অ্যাকুয়ারোবিক্স বিশেষজ্ঞ প্রথম ২০০৫ সালে সাউথ আফ্রিকায় শুরু করেন হাইড্রোথেরাপি । তারপর বিশ্বের প্রথম বেবি স্পা লন্ডনে প্রতিষ্ঠা করেন। এরপর পালা ভারতের৷


তাবলিগ থেকে ফিরে করোনা আক্রান্ত নাইক্ষ্যংছড়ির বৃদ্ধ - parbatyachattagram.com\nনীড় পাতা » বান্দরবান » তাবলিগ থেকে ফিরে করোনা আক্রান্ত নাইক্ষ্যংছড়ির বৃদ্ধ\nপাহাড়ে প্রথম করোনা রোগী শনাক্ত, ঘুমধুম লকডাউন\nতাবলিগ থেকে ফিরে করোনা আক্রান্ত নাইক্ষ্যংছড়ির বৃদ্ধ\nআলাউদ্দিন শাহরিয়ার, বান্দরবান এপ্রিল ১৬, ২০২০, ৫:০৪ অপরাহ্ন\tবান্দরবান, ব্রেকিং, লিড 76 বার পড়া হয়েছে\nবান্দরবানের নাইক্ষ্যংছড়ি উপজেলায় এক বৃদ্ধ করোনা আক্রান্ত হয়েছেন। সম্প্রতি তিনি নারায়নগঞ্জ থেকে তাবলিগ জামাত শেষে ফিরেছেন।\nবৃহস্পতিবার দুপুরে উপজেলা স্বাস্থ্য বিভাগ ও প্রশাসন আক্রান্তের বিষয়টি নিশ্চিত করেছেন।\nবান্দরবানের নাইক্ষ্যংছড়িতে করোনা আক্রান্ত ৫৯ বছর বয়সী এই বৃদ্ধই পার্বত্য চট্টগ্রামে সর্বপ্রথম করোনা আক্রান্ত ব্যক্তি। তবে এখনো পর্যন্ত বান্দরবানের নাইক্ষ্যংছড়ি ছাড়া রাঙামাটি ও খাগড়াছড়ি জেলায় করোনা রোগী শনাক্ত হয়নি। অবশ্য এর আগে রাঙামাটির লংগদুর এক বাসিন্দা পেশায় ট্রাকচালক হবিগঞ্জে করোনায় আক্রান্ত হয়ে সেখানেই চিকিৎসাধীন আছেন।\nস্বাস্থ্য বিভাগ ও প্রশাসন জানিয়েছে, জেলার নাইক্ষ্যংছড়ি উপজেলার ঘুমধুম ইউনিয়নের তুমব্রু কোনোর পাড়া এলাকার এক বাসিন্দার নমুনা সংগ্রহ করে পরীক্ষার জন্য পাঠানো রিপোর্ট পজেটিভ আসে। গত বুধবার কক্সবাজার মেডিক্যাল কলেজ হাসপাতালে পরীক্ষার জন্য পাঠানো নাইক্ষ্যংছড়ি উপজেলার দু’টি নমুনার মধ্যে একটি পজেটিভ এসেছে।\nএদিকে রিপোর্ট পজেটিভ আসার পর নাইক্ষ্যংছড়ি স্বাস্থ্য বিভাগের কর্মকর্তা, প্রশাসন এবং পুলিশ আক্রান্ত ব্যক্তির এলাকা পরিদর্শন করেছেন। আক্রান্ত বৃদ্ধ কয়েকদিন আগে নারায়নগঞ্জ থেকে তাবলিগ জামাত থেকে ফিরেছেন বলে জানিয়েছেন স্থানীয়রা।\nনাইক্ষ্যংছড়ি স্বাস্থ্য ও পরিবার পরিকল্পনা কর্মকর্তা ডা. আবু জাফর মো. সলিম বলেন, করোনা শনাক্ত ব্যক্তির পরিবারের আর কারো নমুনা সংগ্রহ করা হয়নি। আক্রান্ত রোগীকে নিজের বাড়িতে আলাদা একটি কক্ষে আইসোলেশনে রাখা হয়েছে। পরিবারের অন্যকারো লক্ষণ দেখা গেলে নমুনা সংগ্রহ করে টেস্ট করানো হবে।\nনাইক্ষ্যংছড়ি উপজেলা নির্বাহী অফিসার (ইউএনও) সাদিয়া আফরিন কচি জানিয়েছেন, ঘুমধুম ইউনিয়নটি সম্পূর্ণ লকডাউন করা হয়েছে। শনাক্ত হওয়ার রোগীর বাড়ি’সহ আশপাশের কয়েকটি বাড়িও লকডাউন করা হয়েছে। কক্সবাজার এবং মিয়ানমার সীমান্তবর্তী হওয়ায় ইউনিয়নটি বিশেষ গুরুত্ব দেয়া হচ্ছে। বাড়তি সতর্কতা এবং বাড়তি নিরাপত্তা ব্যবস্থা গ্রহণ করা হয়েছে।\nবান্দরবান জেলা সিভিল সার্জন ডা. অংসুই প্রু মারমা জানান, জেলার সাতটি উপজেলা থেকে বুধবার পর্যন্ত ১১৫টি নমুনা সংগ্রহ করে টেস্টের জন্য চট্টগ্রাম এবং কক্সবাজার মেডিক্যালে পাঠানো হয়েছে। তারমধ্যে বৃহস্পতিবার একটি নমুনা পজেটিভ এসেছে। আর ১১০টি নেগেটিভ এসেছে।\nবাকি চারটি রিপোর্ট সন্ধ্যায় পাওয়া যাবে বলে জানিয়েছেন জেলার এই শীর্ষ স্বাস্থ্য কর্মকর্তা।\nআগের সংবাদটি পড়ুন অবরুদ্ধে স্তব্ধ মুখরতার সেই প্রাণকেন্দ্রও\nপরের সংবাদটি পড়ুন কষ্টে দিন কাটছে স্বল্প আয়ের মানুষের


গর্ভধারণ করে আরও সুন্দর হয়েছেন নুসরাত, দাবি ভক্তদের! | Protichhobi\n৭ জুন ২০২১, ১১:১০:৪৮\nটলিউডের জনপ্রিয় অভিনেত্রী ও সাংসদ নুসরাত জাহান। স্বামী তাঁর গর্ভস্থ সন্তানের পিতৃত্ব অস্বীকার করেছেন। তিনি অবিচল। উল্টো একের পর এক ছবি ভাগ করে নিচ্ছেন নিজের ইনস্টাগ্রাম স্টোরিতে। সংবাদমাধ্যম রটনা আর ঘটনার মধ্যে কাটাছেঁড়া করতে করতে ক্লান্ত। তাঁর সমর্থনে সোশ্যাল মিডিয়ায় নিজের মতামত জানিয়েছেন আরেক বিতর্কিত লেখিকা তসলিমা নাসরিন। তবুও নুসরাত জাহান চুপ। রবিবার তিনি নিজের সাম্প্রতিক ছবি দিয়ে মন্তব্য করতেই বিপত্তি। ভক্তদের মন্তব্য, ‘নুসরাত, আপনি গর্ভধারণ করে আরও সুন্দরী হয়েছেন!’\nকী বলেছেন নুসরাত? খুব সুন্দর একটি ছবি ভাগ করে নিয়েছেন ইনস্টাগ্রামে। তাঁকে জড়িয়ে নীলচে সিফন, মানানসই ব্লাউজ। খোলা চুলে, গয়নার বাহুল্য ছাড়াই অভিনেত্রী উজ্জ্বল। ছবি প্রশ্ন তুলে দিয়েছে, আগের থেকে কি আরও বেশি সুন্দরী তিনি?\nছবি নিয়ে নুসরতের করা মন্তব্য সেই দিকেই ইঙ্গিত করেছে। তিনি বলেছেন, ‘জীবন আর ভালবাসার মানুষের প্রতি চূড়ান্ত ভালবাসাই নারীর প্রকৃত প্রসাধন’। নুসরতের এই মন্তব্য ব্যর্থ হয়নি। জনৈক নেটাগরিক সঙ্গে সঙ্গে পাল্টা মন্তব্য করেছেন, ‘গর্ভের কারণে বাড়তি ওজন আরও সুন্দর করেছে আপনাকে!’ দেখতে দেখতে নুসরাতের ছবিতে পছন্দের সংখ্যা বেড়ে ১৫ হাজার!\nসাংসদের ছবিতে কি শুধুই কটাক্ষ করা হয়েছে? তা কিন্তু নয়। নুসরাতের বহু অনুরাগী প্রকাশ্যে সমর্থনও জানিয়েছেন। কেউ জানতে চেয়েছেন, পুরোটাই নিছক গুঞ্জন না সত্যি? অধিকাংশই আন্তরিক শুভেচ্ছা জানিয়েছেন তাঁকে। এর মধ্যেই আরেক নেটাগরিক আন্তরিক ভাবে সমর্থন জানিয়েছেন নুসরাতকে।\nতাঁর যুক্তি, ‘তুমি যেমন আছ তেমনি থাক। কারণ, মানুষের কাজ কোনও সুযোগ পেলে বা খবর শুনলে তার নিন্দে করা। কেউ এটা বোঝে না, যার সমস্যা তাকেই সেটা সামলাতে হয়। একমাত্র সে-ই জানে, তার সঙ্গে কী কী হয় প্রতি মুহূর্তে।’ নেটাগরিকের মতে, তাই নিজের জীবনের সিদ্ধান্ত নিজে নিন নুসরাত। প্রার্থনা জানিয়েছেন, ঈশ্বর যেন সব সময় তাঁর পাশে থাকেন। এই আন্তরিক সমর্থনের অপেক্ষাতেই নীরবে সব সহ্য করছিলেন নুসরাত? সুত্র: আনন্দবাজার


আপডেট : 2019-02-22 11:04:19\nবিজনেস আওয়ার প্রতিবেদকঃ বুধবার রাত পৌনে ১১টার দিকে রাজধানীর চকবাজারের চুড়িহাট্টায় ওয়াহেদ ম্যানশনে ভয়াবহ অগ্নিকাণ্ড ঘটে। গাড়ির গ্যাস সিলিন্ডার বিস্ফোরণ থেকে আগুনের সূত্রপাত। আগুন মুহূর্তেই চারদিকে ছড়িয়ে পড়ে। আক্রান্ত হয় আশেপাশের ভবনগুলো।\nএ ভয়াবহ অগ্নিকাণ্ডের ঘটনায় স্তব্ধ হয়ে গেছে গোটা দেশ। বিষয়টি নিয়ে মর্মাহত হয়েছে দেশ-বিদেশের সচেতন মানুষ। আন্তর্জাতিক গণমাধ্যমেও ঘটনাটি গুরুত্বের সঙ্গে উঠে এসেছে। জাতীয় দলের ক্রিকেট তারকারা সোশ্যাল সাইটে আহতদের সুচিকিৎসার জন্য রক্তের আবেদন জানিয়েছেন। এই ভয়াবহ ঘটনায় কিছু বলার ভাষা হারিয়ে ফেলেছেন ইনজুরি আক্রান্ত বিশ্বসেরা অল-রাউন্ডার সাকিব আল হাসান।\nনিজের ভেরিফায়েড ফেসবুক পেইজে সাকিব বৃহস্পতিবার সন্ধ্যায় লিখেছেন, 'চকবাজারের ঘটনা নিয়ে কিছু বলার ভাষা হারিয়ে ফেলেছি! যারা এই ঘটনার শিকার হয়েছেন এবং তাদের পরিবারের জন্য আমার মন কাঁদছে। আমি কল্পনা করতে পারছি না; পরিবারগুলো কীভাবে সামলাচ্ছে এই পরিস্থিতি! প্রার্থনা করি, প্রিয়জন হারানোর বেদনা সামলানোর জন্য আল্লাহ তাদের শক্তি দিন।'\nউল্লেখ্য, রাজধানীর চকবাজারে বুধবারের এই অগ্নিকাণ্ডের ঘটনায় ৭৮জনে মৃত্যুর খবর পাওয়া গেছে। এর মধ্যে আজ রাত পর্যন্ত ২২জনের লাশ সনাক্ত করে নিয়ে গেছেন তাদের স্বজনরা। কেমিক্যালে আগুন লাগায় লাশগুলো এমনভাবে পুড়ে গেছে যে, সব মিলিয়ে ত্রিশ জনের লাশ দেখে চেনা সম্ভব হবে বলে জানিয়েছেন ঢাকা মেডিকেল কলেজ (ঢামেক) হাসপাতালের ডাক্তারার।


ভাষা আন্দোলনের ইতিহাসে বাঙালির চেতনার মহানায়ক মাওলানা আবদুর রশীদ তর্কবাগীশ একটি নাম। একটি ইতিহাস। একটি দেশ, রাষ্ট্র, সার্বভৌমত্বের মহানায়ক। আজন্ম সংগ্রামী এক সিপাহসালার। বাংলা ও বাঙালির স্বাধিকার আন্দোলনের পুরোধা। তিনি হলেন ইতিহাসের সেই প্রথম ব্যক্তি, যিনি ১৯৫২ সালে ২১ ফেব্রুয়ারি হত্যাকাণ্ডের প্রতিবাদে নুরুল আমিন সরকারের বিরুদ্ধে প্রথম সিংহের মতো গর্জে উঠেছিলেন এবং পার্লামেন্ট থেকে ৩৫ জন সদস্য নিয়ে তার নেতৃত্বে বিদ্রোহ করেন এবং তিনি গ্রেফতার হন।\nএকুশের হত্যাকাণ্ডের প্রতিবাদে আইন পরিষদে এটিই প্রথম প্রতিবাদ। ১৯৫২ সালের ২১ ফেব্রুয়ারি বেলা সাড়ে ৩টায় পূর্ববঙ্গ পরিষদের অধিবেশন শুরু হয়। মাত্র ঘণ্টা কয়েক আগে ছাত্রদের ওপর গুলি চালানোর প্রতিবাদে অধিবেশন সেদিনের জন্য স্থগিত রাখার দাবি জানান আবদুর রশীদ তর্কবাগীশ। তিনি বলেন, ‘জনাব স্পিকার সাহেব, প্রশ্নোত্তরের পূর্বে আমি আপনার কাছে একটা নিবেদন করতে চাই। যখন দেশের ছাত্ররা, যারা আমাদের ভাবী আশা-ভরসাস্থল, পুলিশের গুলির আঘাতে জীবনলীলা সাঙ্গ করছে, সেই সময় আমরা এখানে বসে সভা করতে চাই না। প্রথমে ইনকোয়ারি তারপর হাউস চলবে।’ একুশে ফেব্রুয়ারি ছাত্রহত্যার প্রতিবাদে এটাই ছিল আইন পরিষদে প্রথম বক্তব্য।\nশুধু কি তাই! এই মাওলানা সেই মাওলানা। তিনি প্রথম বাঙালি হিসেবে পার্লামেন্টে বাংলা ভাষায় বক্তৃতা করে বাংলার সম্মান উঁচু করে ইতিহাস সৃষ্টি করেছিলেন। পাকিস্তান গণপরিষদে প্রথম বাংলায় বক্তৃতা। ১৯৫২ সালের ১২ আগস্ট সব ভ্রুকুটি অগ্রাহ্য করে মাওলানা আবদুর রশীদ তর্কবাগীশ পাকিস্তান গণপরিষদে বাংলায় বক্তৃতা শুরু করেন। পশ্চিম পাকিস্তানি গণপরিষদ সদস্যরা নানা উপহাস করে এ সময় তর্কবাগীশকে নিবৃত্ত করার চেষ্টা করেন। কিন্তু উপহাস উপেক্ষা করেই তর্কবাগীশ বাংলায় বক্তব্য দেন। বাংলায় বক্তৃতা রেকর্ড করার জন্য ওই সময় আইনসভায় কোনো ব্যবস্থা ছিল না। মাওলানা তর্কবাগীশ বেশ কয়েকবার স্পিকারের দৃষ্টি আকর্ষণের পর পাকিস্তান গণপরিষদে বাংলা বক্তৃতা রেকর্ড করার জন্য লোক নিয়োগ করা হয়। এর আগে পাকিস্তান গণপরিষদের কোনো সদস্য বাংলায় বক্তৃতা করেননি।\nতিনি আন্দোলনের মাধ্যমে পাকিস্তান পার্লামেন্টে বাংলা বক্তৃতা চালু ও বাংলা ভাষা রেকর্ড করার প্রথা চালু করে এক ঐতিহাসিক অবদান সৃষ্টি করেন। ব্রিটিশবিরোধী আন্দোলন থেকে বায়ান্নর ভাষা আন্দোলন হয়ে একাত্তরের মুক্তিযুদ্ধে তিনি ছিলেন আপসহীন এক নেতা। মাওলানা আব্দুর রশীদ তর্কবাগীশ ১৯১৯ সালে খিলাফত আন্দোলন, ১৯২২ সালে স্বাধীনতা আন্দোলনের স্বপ্নসিঁড়িখ্যাত ঐতিহাসিক ‘সলঙ্গা বিদ্রোহ’এর নেতৃত্ব দেন। এর পর থেকে আজীবন বাংলা ও বাঙালির অধিকার আদায়ের আন্দোলনে তিনি ছিলেন আপসহীন এক বীর সিপাহসালার। বিদ্রোহী এক যুদ্ধা। মুক্তিকামী মানুষের চেতনার মহানায়ক। ১৯৫৬ থেকে ১৯৬৭ সাল পর্যন্ত তিনি ছিলেন আওয়ামী লীগের কেন্দ্রীয় সভাপতি। তার হাত ধরেই তৈরি হয়েছেন বঙ্গবন্ধু শেখ মুজিবুর রহমানের মতো নেতা। ’৭০-এর নির্বাচনে তিনি আওয়ামী লীগ প্রার্থী হিসেবে জাতীয় পরিষদের সদস্য নির্বাচিত হন। একাত্তরের স্বাধীনতা সংগ্রামে তিনি ব্যাপক জনমত তৈরির লক্ষ্যে মাঠে-ময়দানে জনগণকে মুক্তি সংগ্রামে উদ্বুদ্ধ করতেন। তিনি সর্বশেষে স্বাধীন বাংলাদেশের জনমত তৈরির লক্ষ্যে গঠন করেন ওলামা পার্টি। পাকিস্তান হানাদার বাহিনী তার নাম দিয়েছিল ‘কাফের মাওলানা’। তারা তার বাড়িঘর আগুন দিয়ে পুড়িয়ে দিয়েছিল।\nদুজন মাওলানা আমাদের জাতি গঠনের ইতিহাসে কিংবদন্তি হয়ে আছেন। বাঙালির প্রতিটি আন্দোলন সংগ্রামে তাদের রয়েছে বলিষ্ঠ অবদান। এর একজন মওলানা আবদুল হামিদ খান ভাসানী, অন্যজন মাওলানা আব্দুর রশীদ তর্কবাগীশ।\nমাওলানা তর্কবাগীশ ছিলেন একজন আজীবন সংগ্রামী মানুষ। তিনি একাধারে জাতীয় নেতা, ভাষা আন্দোলনের সক্রিয় রাজনীতিবিদ, সলঙ্গা বিদ্রোহের মহানায়ক, বর্গা আন্দোলনের কাণ্ডারি, মুক্তিযুদ্ধের অন্যতম সংগঠক, ব্রিটিশবিরোধী আন্দোলনের বীর যোদ্ধা। তিনিই প্রথম পাকিস্তান পার্লামেন্টে বাংলায় বক্তৃতাকারী বীর। তিনিই একমাত্র ব্যক্তি যিনি বায়ান্নর ভাষা আন্দোলনকারীদের সমর্থনে পার্লামেন্ট থেকে ওয়াকআউট করে রাস্তার আন্দোলনে যোগ দিয়েছিলেন। শুধু তা-ই নয়, ভাষা আন্দোলনের কারণে দীর্ঘদিন কারাবরণও করেন। তিনি ছিলেন অনলবর্ষী বক্তা। যে ভাষণের সীমাহীন ভক্ত ছিলেন বঙ্গবন্ধু নিজেই।\n১৯৫৬-১৯৬৭ সাল পর্যন্ত একটানা দশ বছর মাওলানা আব্দুর রশীদ তর্কবাগীশ আওয়ামী লীগের কেন্দ্রীয় সভাপতি হিসেবে দায়িত্ব পালন করেন। বঙ্গবন্ধু তখন যুগ্ম সম্পাদক, পরে সাধারণ সম্পাদকের দায়িত্ব পালন করেন তর্কবাগীশের সঙ্গে। বঙ্গবন্ধুর মানস গঠনে তর্কবাগীশের প্রভাব ছিল বলে ধারণা করা হয়। বঙ্গবন্ধুর রাজনৈতিক জীবনের একটা অংশ কেটেছে এ মাওলানার সান্নিধ্যে। বঙ্গবন্ধু মাওলানাকে কাছ থেকে দেখেছিলেন। দুজনের জীবনের নানা স্মৃতিকথা কিংবদন্তির মতো ছড়িয়ে আছে, জড়িয়ে আছে ইতিহাসের পরতে পরতে।\n‘বঙ্গবন্ধু আমার দিকে তাকিয়ে মুচকি হাসলেন। উনি আমাকে আগে থেকেই চেনেন। আমাদের দিনাজপুরের বাসায় দেখা হয়েছে। মাওলানা তর্কবাগীশ আমার নাম জিজ্ঞেস করলেন। নাম বললাম। আব্বা আমাকে বললেন, উনি তোমার মাওলানা তর্কবাগীশ চাচা।’ এরপর সেই ৩৬ মাইলের বর্ণনা দেন মুজতবা আহমেদ মুরশেদ, ‘ঠাকুরগাঁ থেকে ৩৬ মাইল পথ ভেঙে গাড়ি ছুটছে। বঙ্গবন্ধু গুনগুন করে রবীন্দ্রসংগীতের সুর ভাঁজছেন। মাইল কয়েক পরপরই জনতার ঢেউ। বঙ্গবন্ধুকে ভাষণ দিতেই হবে। গাড়ি থামছে এবং বঙ্গবন্ধু সাদা হ্যান্ড মাইক হাতে মিনিট তিন চারেক করে ভাষণ দিচ্ছেন। আবার ছুট।’\n‘চলন্ত গাড়িতে বঙ্গবন্ধু, আব্বা, মাওলানা তর্কবাগীশ মাঝে মাঝেই নির্বাচন বিষয়ে কিছু কিছু কথা বিনিময় করছেন। এমন সময় হঠাৎ প্রসঙ্গ বদলে মাওলানা তর্কবাগীশ আমাকে প্রশ্ন করলেন, বড় হয়ে কী হতে চাও? এক মুহূর্তে আমার হয়ে বঙ্গবন্ধু উত্তর দিলেন, ও তর্কবাগীশ হবে।’ তর্কবাগীশ বললেন, মুজিব তুমি সবাইকে তর্কবাগীশ বানিয়ে দিবে নাকি। আব্বাকে বললেন, সে নিজেও তর্কবাগীশ হতে চায়। মাওলানা তর্কবাগীশ বঙ্গবন্ধুর টোকাটুকু উপভোগ করেছেন। ‘বিস্ময়কর হলো, পরবর্তী সময়ে আমি জাতীয় পর্যায়ে বিতার্কিক হয়েছি। ঢাকা বিশ্ববিদ্যালয় বিতর্ক সংঘের সভাপতি হিসেবে দায়িত্ব পালন করেছি। উনারা কেউ নেই আজ। আমার বুকের ভেতর আছে কেবল প্রতিধ্বনি।’ (বঙ্গবন্ধুর সঙ্গে ৩৬ মাইল মুজতবা আহমেদ মুরশেদ, ১৫ আগস্ট ২০১৫। চ্যানেল আই)\nবঙ্গবন্ধু ও আব্দুর রশীদ তর্কবাগীশ\nমাওলানা আব্দুর রশীদ তর্কবাগীশেরর নাতি সৈয়দ হাদি তর্কবাগীশ একুশের সংকলনে ‘অগ্নিগর্ভে একুশ’ প্রবন্ধে লিখেছেন, ‘শেখ মুজিবুর রহমানের যেদিন প্রথম তর্কবাগীশের সঙ্গে দেখা হয় সেদিন বলেছিলেন, নেতা আমি আপনার মতো বক্তা হতে চাই।’\nহ্যাঁ একদিন তিনি এমন এক বক্তৃতা দিলেন, তর্কবাগীশের বক্তৃতা হার মানাল। তিনি বঙ্গবন্ধুতে পররিণত হলেন। তার সেই বক্তৃতা তাকে তর্কবাগীশ হওয়ার স্বপ্ন কেবল নয়, তার চেয়ে অনেক উঁচুতে পৌঁছে দিয়েছিল। ৭ মার্চের বক্তৃতায় তিনি গুরুর মতো এক কিংবদন্তির ভাষণে উদ্বেলিত করলেন পুরো জাতিকে। সেই ৭ মার্চের অমর ভাষণ পৃথিবীর সেরা বক্তৃতার একটা। এটি শুধু কোনো বক্তৃতা নয়। এক অমর কবিতা। এক অমর ইতিহাস।\nবঙ্গবন্ধু শেখ মুজিবুর রহমানের শৈশব, কৈশোর কেটেছে পারিবারিক ধর্মীয় আবহে। পিতা শেখ লুত্ফুর রহমান ছিলেন সীমাহীন আলেমভক্ত ও ধার্মিক ব্যক্তিত্ব। এছাড়া যৌবন বয়সে তিনি রাজনীতিতে জড়িয়ে পড়েছিলেন দুই আলেমের হাত ধরে। তার সরাসরি রাজনৈতিক দুই গুরুই দেওবন্দ পাস মাওলানা। ফলে আলেমদের সঙ্গে বঙ্গবন্ধুর অন্য রকম এক সুগভীর সম্পর্ক ছিল। ইতিহাস তাই প্রমাণ করে।\nকবির ভাষায়, একটি কবিতা লেখা হবে তার জন্য কী দারুণ অপেক্ষা আর উত্তেজনা নিয়ে লাখ লাখ উন্মত্ত অধীর ব্যাকুল বিদ্রোহী শ্রোতা বসে আছে ভোর থেকে, জনসমুদ্রের উদ্যান সৈকতে: ‘কখন আসবে কবি’? শত বছরের শত সংগ্রাম শেষে রবীন্দ্রনাথের মতো দৃপ্ত পায়ে হেঁটে অতঃপর কবি এসে জনতার মঞ্চে দাঁড়ালেন কে রোধে তাঁহার বজ্রকণ্ঠ বাণী? গণসূর্যের মঞ্চ কাঁপিয়ে কবি শোনালেন তাঁর অমর-কবিতাখানি: ‘এবারের সংগ্রাম আমাদের মুক্তির সংগ্রাম, এবারের সংগ্রাম স্বাধীনতার সংগ্রাম’। সেই থেকে স্বাধীনতা শব্দটি আমাদের।\n(ঈষৎ পরিবর্তিত আকারে পুনর্মুদ্রণ)\nসৈয়দ আনোয়ার আবদুল্লাহ: লেখক ও গবেষক


আইএসে যোগ দিতে ৪ সন্তানসহ পালিয়েছেন এক নারী! - JONOPRIO24\nHome প্রবাসে বাংলা আইএসে যোগ দিতে ৪ সন্তানসহ পালিয়েছেন এক নারী!\nআইএসে যোগ দিতে ৪ সন্তানসহ পালিয়েছেন এক নারী!\nJONOPRIO24 ৪:৪২:০০ PM প্রবাসে বাংলা,\nজুয়েল রাজ : এক মা সুখী বেগম যখন সিরিয়া থেকে ৫ সন্তানসহ ব্রিটেনে ফিরে আসতে ব্যাকুল। আরেক মা তখন ৪ সন্তান নিয়ে পাড়ি জমিয়েছেন সিরিয়াতে। কোন ভাবেই এই স্রোত রোধ করতে পারছে না ব্রিটেন। সর্বশেষ মঙ্গলবার থেকে লন্ডনের ওয়ালথামস্টো এলাকা থেকে ৪ সন্তান নিয়ে নিখোঁজ রয়েছেন এক মা। বুধবার পরিবারের পক্ষ থেকে তার নিখোঁজের বিষয়ে পুলিশকে অবহিত করা হয়েছে। নিখোঁজ মায়ের নাম জাহেরা তারিক। বয়স ৩৩ বছর। তার ৪ সন্তান যথাক্রমে ১২ বছরের মোহাম্মেদ, ১১ বছরের ওমর, ৯ বছরের মেয়ে সুফিয়াহ এবং ৪ বছরের আদিদ। সন্তানদের নিয়ে জাহেরা তারিক মঙ্গলবার লন্ডনের সিটি এয়ারপোর্ট থেকে আমস্টারডামের উদ্দেশ্যে ইউকে ত্যাগ করেছেন। তিনি সিরিয়ার আইএস ঘাটিতে যোগ দেয়ার উদ্দেশ্যে পরিবারের সবার অজ্ঞাতে ইউকে ত্যাগ করে থাকতে পারেন বলে ধারণা করা হচ্ছে। স্কটল্যান্ড ইয়ার্ডের কাউন্টার টেরোরিজমের কমান্ডার রিচার্ড ওয়ালটন জানিয়েছেন, জাহেরা খাতুন এবং তার ৪ সন্তানের ব্যাপারে লন্ডনে তার পরিবারের অন্যান্য সদস্যরা দুশ্চিন্তার মধ্যে আছেন। এদের ব্যাপারে কেউ কোনো তথ্য পেলে সঙ্গে সঙ্গে পুলিশকে অবহিত করতে আহ্বান জানিয়েছেন তিনি। জাহেরা আমস্টারডাম হয়ে সিরিয়ায় যেতে পারেন বলেও ধারণা করছে পুলিশ। এয়ারপোর্টে সিসিটিভি ফুটেজ দেখে পুলিশের এ ধারণা হচ্ছে। সিসিটিভি ফুটেজে দেখা যাচ্ছে, সন্তানরা পিঠে রাকসাক ব্যাগ ফেলে হাঁটছে এবং জাহেরা খাতুন ট্রলি লোড করছেন। স্কটল্যান্ড ইয়ার্ড ইতিমধ্যে জাহেরা খাতুনের বিষয়ে ডাচ পুলিশের সঙ্গে কাজ শুরু করেছে বলেও জানিয়েছেন কমান্ডার রিচার্ড ওয়াল্টন। পরিবারটি সিরিয়ায় আইএস অধ্যুষিত এলাকায় যাতে না পৌঁছাতে পারে সে ব্যাপারেও স্কটল্যান্ড ইয়ার্ড চেষ্টা করে যাচ্ছে বলে পুলিশের পক্ষ থেকে জানানো হয়েছে। এর আগে লুটন থেকে ৩ শিশুসহ গোটা এক পরিবার সিরিয়া গেছে। গত বছর প্রায় ৪০ নারী এবং মেয়ে ব্রিটেন থেকে সিরিয়া গেছে বলে জানিয়েছে পুলিশ। উল্লেখ্য গত রোববার ডেইলি মেইল জানিয়েছে যুক্তরাজ্যের নাগরিক সুখী বেগম নামের এক নারী পাঁচ সন্তানসহ আইএসের কবল থেকে পালিয়েছেন। সন্তানদের নিরাপত্তার কথা ভেবে তিনি যুক্তরাজ্যে ফিরতে চান।\nPosted by JONOPRIO24 at ৪:৪২:০০ PM


যেভাবে দাম্পত্য জীবন সুখী রাখবেন\nশনিবার, ০৯ নভেম্বর, ২০১৯, ১২:৪০:৪৪ 15:27\nলাইফস্টাইল ডেস্ক : কথায় বলে—পুরুষ মানুষ দুই প্রকার। জীবিত আর বিবাহিত। সত্যিই কি বিয়ের পর পুরুষের সুখ চলে যায়? তাদের মন বিষিয়ে ওঠে? কিন্তু উপায় কী। হ্যাঁ, বিশেষজ্ঞরা বের করেছেন, বিবাহিত কিংবা দাম্পত্য জীবনে কীভাবে সুখে থাকা যায়।\n১) অফিসের কাজ অফিসেই সারুন। বাসায় ফিরে নিজের পরিবারকে সময় দিন। বাসায় এসে অফিসের কাজ করলে পরিবারের অশান্তি নেমে আসতে পারে। বাসায় ফিরেই ফেসবুক নয়। বর্তমান সময়ে বাসায় ফিরেই অনেকে সামাজিকমাধ্যম ব্যবহার করা শুরু করেন। বিষয়টি আপনার পার্টনারকে খুবই বিরক্ত করতে পারে। তাই এটি এড়িয়ে চলুন।\n২) দৈনিক অন্তত একবেলা একসঙ্গে খান। অফিসের কারণে সারা দিন আপনি বাইরে থাকেন। তাই সকালে বা রাতে অবশ্যই আপনার সঙ্গীর সঙ্গে খাওয়ার চেষ্টা করুন। বাইরে থেকে ঘরে ফেরার সময় মাঝে মধ্যে আপনার সঙ্গীর জন্য উপহার কিনুন। এতে আপনার প্রতি তৈরি হওয়া শূণ্যতা দূর হবে। সঙ্গী আপনার প্রতি খুশি থাকবে।\n৩) আপনার ব্যস্ততা থাকলে মাঝে মাঝে সংসারের কিছু কাজ ভাগাভাগি করুন। এতে আপনার সঙ্গী আপনাকে তার পাশে আছেন ভাবতে পারবে। আপনার সঙ্গীর অন্তত একটি কাজ আপনি এগিয়ে দিলে তার হৃদয় ভরে যাবে। একঘেয়ে জীবনে ব্রেক আনতে পার্টনারকে রোম্যান্টিক মেসেজ বা স্মাইলিও পাঠাতে পারেন। এগুলোও সম্পর্কে স্বাভাবিক ছন্দ ফিরিয়ে আনতে সাহায্য করবে।\n৪) দাম্পত্য সুখের জন্য একে অপরের পেশাকে সম্মান করাটাও খুব জরুরি। পার্টনারের পেশা আপনার ভাল না লাগতেই পারে। কিন্তু দিনের শেষে উপার্জনটা সংসারের জন্যই হচ্ছে। অন্যের ভালো লাগার দিকে খেয়াল রাখুন। এটা জানা খুব জরুরি যে একে অপরকে ‘সময়’-এর চেয়ে মানুষ দামি আর কোনো কিছু দিতে পারে না। যেহেতু ব্যস্ততার মধ্যে আলাদা করে জীবনসঙ্গীকে সময় দেয়া হয়ে ওঠে না। সেক্ষেত্রে তার প্রতি একটু বিশেষ খেয়াল এবং ছোটখাট এই অভ্যাসগুলো কিন্তু সম্পর্কের স্বাভাবিকতা বজায় রাখতে সাহায্য করে।


What is Mens Rea in Tort law? | Money Gelt - Law news, insights and free legal advice!\nWhat is Mens Rea in Tort law?\n00Barrister Misbah Uddin Sunday, October 25, 2020\nমেনস রিয়া বা ‘দোষী মন’ মতবাদটি অপরাধ বিজ্ঞানে বেশ আলোচিত বিষয়। এই মতবাদটি যেমন সকল ক্ষেত্রে সমভাবে প্রয়োগ করা যায় না। তেমন এর প্রয়োজনীয়তাও স...\nমেনস রিয়া বা ‘দোষী মন’ মতবাদটি অপরাধ বিজ্ঞানে বেশ আলোচিত বিষয়। এই মতবাদটি যেমন সকল ক্ষেত্রে সমভাবে প্রয়োগ করা যায় না। তেমন এর প্রয়োজনীয়তাও সকল ক্ষেত্রে অস্বীকার করা যায় না।\nতাই আমি এখানে টর্ট আইনে ‘দোষী মন’ আসলে কি সে সম্পর্কে আলোচনা করব।\nটর্ট আইনে দোষী মন কি?\nকোন অন্যায় বা নিশিদ্ধ কাজ যদি কেউ ইচ্ছাকৃতভাবে সংঘটন করে কিংবা অবহেলা ক্রমে করে থাকে তবে তাকে সে কাজের জন্য দায়ী হতে হয়। ইচ্ছাকৃত কাজের ক্ষেত্রে ধরে নেয়া হয় যে, অন্যায়কারীর একটি অসৎ অভিপ্রায় বা দোষী মন ছিল। Negligence বা অবহেলার ক্ষেত্রে ধরে নেওয়া হয় যে, সংঘটনকারী সাবধানতা অবলম্বনে আইনগত কর্তব্য ভঙ্গ করেছে। কাজেই ‘মেনস রিয়া’ হচ্ছে একটি মানসিক উপাদান যা একটি অপরাধ সংঘটনের জন্য আবশ্যকীয় বলে ব্রিটিশ কমন ল’য়ে সর্বদা বিবেচিত হয়েছে।\nতবে কোন বিধিবদ্ধ আইনে এর প্রয়োজনীয়তা অস্বীকার করতে পারে। কেননা, এ সকল ক্ষেত্রে বলা হয় যে, কাজটি যদি বেআইনী হয় তবে তার সংঘটনের জন্য দায়ী হতে হবে। এতে সংঘটনকারীর মানসিক উপাদান যাই থাকুক না কেন তা বিবেচ্য বিষয় নয়।\n‘কোন কার্যকেই অপরাধ মনে করা হয় না, যদি না তার মধ্যে অপরাধজনক মন লুকায়ে থাকে’- (Actus non facit reum nisi mens sit rea).\nদন্ডমূলক দায় আরোপ করতে হলে দু’টি শর্ত অপরিহার্য। যথাঃ\nযে অন্যায় কাজের জন্য শাস্তি প্রদান করা হবে সে কাজটি সংশ্লিষ্ট ব্যক্তি দ্বারাই সংঘটিত হয়েছে। তা নিশ্চিত করতে হবে।\nঐ কাজটি সংঘটনের সহিত তার দুষ্ট মন (Mens Rea) জড়িত ছিল তা প্রমাণ করতে হবে। দুষ্ট মন জড়িত না থাকলে অপরাধীকে শাস্তি দেয়া যায় না।\nঅপরাধ সংঘটনের ব্যাপারে আসামীর মানসিক অবস্থা কেমন ছিল তা প্রমাণ করা দুরুহ ব্যাপার। তবুও এটা সর্বজন স্বীকৃত যে, শিশু বা উন্মাদ কর্তৃক অপরাধের জন্য দায়ী করা হয় না একমাত্র তাদের মানসিক অবস্থা বিচার করে। কেননা, মনের দিক দিয়ে যে ব্যক্তি নিষ্পাপ তাকে দায়ী করা এবং শাস্তি প্রদান করা যুক্তিযুক্ত নয়। কিন্তু যদি কোন সুস্থ ও সচেতন ব্যক্তি ইচ্ছাকৃতভাবে কিংবা অসতর্কভাবে কোন অপরাধ করে থাকে তবে সে উক্ত অপরাধের জন্য অব্যাহতি পেতে পারে না।\nফলাফল কি হবে জেনেও যদি কেউ অপরাধমূলক কাজ করে তবে ঐ কাজের জন্য তার অন্যায় অভিপ্রায় (Wrongful intention) ছিল বলা যায়।\n(১) ‘ক’ একজন ড্রাইভার পুরোপুরি ভাল করেই জানেন যে, বাসের ব্রেক নাই। তথাপিও সে বাস চালাতে জোর করে। ফলস্বরূপ বাসটি নিয়ন্ত্রণের বাহিরে চলে যায় এবং দুর্ঘটনায় ‘খ‘ আহত হয়েছে। এটি ইচ্ছাকৃতভাবে সংঘবদ্ধ একটি কাজ এবং তাই চালক শাস্তির জন্য দায়বদ্ধ। পক্ষান্তরে, যদি বাসটি ভাল অবস্থায় থাকত অর্থাৎ উহার ব্রেক ঠিক থাকত। তারপরেও যদি দুর্ঘটনা ঘটত তবে সেটি অনিবার্য দুর্ঘটনা হিসেবে বিবেচিত হতো। যা দুর্ঘটনাবশতঃ ব্রেক অকৃতকার্য হয়েছে বলা ধরে নেওয়া হতো।\n(২) পিতা অন্ধকার একটি কক্ষে ঘুমন্ত ছিল। আর সেই কক্ষে গুলি ভর্তি একটি বন্দুক রাখা ছিল। তার ছেলে সেই ঘরে প্রবেশ করে এবং বন্দুকটির ট্রিগারটি চেপে ধরে, সে ভেবেছিল এটি একটি স্যুইচ। সুতরাং বন্দুকের গুলি ছোঁড়ার ফলে বাবার মৃত্যু হয়। তবে ছেলের, তার বাবাকে হত্যার কোনও ইচ্ছা ছিল না। এটি একটি অনিবার্য দুর্ঘটনা; খুন নয়।\nষ্টিফেন সনের মতে, “মেনস রিয়া বা ‘দোষী মন’ মতবাদটি বিভ্রান্তিকর এবং বর্তমানে সাধারণভাবে গ্রহণযোগ্য নয়।”\nমোটকথা, এই মতবাদটির যখন উদ্ভব হয় তখন ফৌজদারী আইনে বিভিন্ন অপরাধের নাম শুধু ্উল্লেখ থাকতো। বর্তমানে বিভিন্ন অপরাধের স্বতন্ত্র সংজ্ঞা ও উপাদান দেয়া থাকে। যেমন, বাংলাদেশ দন্ডবিধিতে প্রত্যেক অপরাধের সংজ্ঞা ও এর উপাদান দেয়া হয়েছে। এছাড়া এরুপ অপরাধের জন্য শাস্তির বিধান রয়েছে। এ সকল উপাদানের মধ্যে রয়েছে-\nএগুলি ‘মেনস রিয়ার’ বিভিন্ন রুপ। তাই বাংলাদেশ দন্ডবিধিতে ‘মেনস রিয়া’ মতবাদটির সাধারণভাবে প্রয়োগ না থাকলেও প্রকারান্তরে তা বিভিন্ন নামে প্রয়োগ করা হয়।\nMoney Gelt - Law news, insights and free legal advice!: What is Mens Rea in Tort law?


রেশমি পোকা থেকে করোনা ভ্যাকসিন! রেশমি পোকা থেকে করোনা ভ্যাকসিন! – BDnursing24\nরেশমি পোকা থেকে করোনা ভ্যাকসিন!\nহাসিবুল হাসান, ঢাকাঃ শিরোনাম দেখে চমকে উঠলেন? জি আপনি যা পড়ছেন জাপানে সেটাই ঘটতে যাচ্ছে খুব শীঘ্রয়ই। তারচেয়েও বড় চমক হল জাপানের কিউশু বিশ্ববিদ্যালয়ের অধ্যাপক তাকাহিরু কুসাকাবে যে ভ্যাকসিন আবিষ্কারের চেষ্টা করছেন সেটা ইনজেকশনই নয় বরং মুখে ও গ্রহণ করা যাবে। বিষয়টি বুঝতে হলে প্রথমে আমাদের কভিড-১৯ ভাইরাসের গঠন সম্পর্কে কিছুটা ধারণা থাকতে হবে।\nচলুন তাহলে সংক্ষেপে জানি কভিড-১৯ ভাইরাসের গঠন সম্পর্কেঃ\nআপনারা জানেন কভিড-১৯ হল একধরণের আর এন এ ভাইরাস। এই ভাইরাস সংক্রমণ ও বিস্তারের জন্য যে মৌলিক উপাদান (আর এন এ) সেটা থাকে তার শক্ত খোলসের ভেতরে। আর এই খোলসটিকেই আমরা দেখি কদম ফুলের মতো, যার নাম স্পাইক প্রোটিন। স্পাইক প্রোটিনই মানুষের দেহে করোনা ভাইরাসকে ঢোকার পথ করে দেয়। করোনার চরিত্র বদলাতে হলে, স্পাইক প্রোটিনের গঠনে এমন কিছু ঘটতে হবে যেন তা আর মানুষের শরীরে ঢুকতে না পারে। এর অর্থ করোনার ভ্যাক্সিন তৈরী করতে হলে স্পাইক প্রোটিনের বিরুদ্ধে করতে হবে। ভ্যাক্সিন দিয়ে যদি স্পাইক প্রোটিনকে অচল করে দেওয়া যায়, তাহলে মানুষ রক্ষা পেতে পারে। অনেক ভ্যাক্সিন আসলে সেভাবে তৈরী করারই চেষ্টা চলছে। অতি সম্প্রতি রাশিয়া যে ভ্যাকসিন বাজারজাত করেছে সেটা এই স্পাইক প্রোটিনকেই টার্গেট করে। আর সেজন্যই হয়ত রাশিয়ান বিজ্ঞানীরা এতটা আত্মবিশ্বাসী তাঁদের ভ্যাকসিনের সফলতার ব্যাপারে।\nআসুন এবার তাহলে জানি জাপান কেমন করে তৈরি করছে রেশমি পোকা থেকে করোনা ভ্যাকসিনঃ\nপশ্চিম জাপানের ফুকুওকা তে অবস্থিত কিউশু বিশ্ববিদ্যালয়। তারই নিকটবর্তী ফার্মে আছে ৫০০ প্রজাতির প্রায় আড়াই লক্ষ রেশমি পোকা। তাদের শরীরেই তৈরি হবে এই ভ্যাকসিন। অধ্যাপক তাকাহিরু কুসাকাবে এবং তাঁর টীম গত মে মাস থেকে রাতদিন নিরলস পরিশ্রম করে যাচ্ছেন এই ভ্যাকসিনের অগ্রগতির জন্য। অধ্যাপক তাকাহিরু জাপানের নিক্কেই সংবাদপত্রকে বলেন, যে জীন থেকে কভিড-১৯ এর স্পাইক প্রোটিন তৈরি হয়, তাঁরা সেই জীনকে রেশমি পোকার শরীরে প্রবেশ করান। অভাবনীয়ভাবে মাত্র চারদিনে রেশমি পোকার শরীরে উল্লেখযোগ্য পরিমাণ স্পাইক প্রোটিন তৈরি হয়।এই স্পাইক প্রোটিন রেশমি পোকার শরীর থেকে আলাদা করে মানুষের শরীরে প্রবেশ করানো হবে। রেশমি পোকাকে সরাসরি খাদ্য হিসেবে ও গ্রহণ করা যাবে, সেক্ষেত্রে রেশমি পোকা থেকে ভ্যাকসিন আলাদা করার ব্যয়ভার ও কমানো সম্ভব হবে এবং শরীরে প্রোটিনের চাহিদা অনেকখানি পূরণ করবে।\nকবে আসছে এই ভ্যাকসিনঃ\nঅধ্যাপক তাকাহিরু বলেন এই প্রক্রিয়াটি স্বল্পব্যায়ি এবং অত্যন্ত দ্রুত। জীন রেশমি পোকার শরীরে প্রবেশ করান থেকে ভ্যাকসিন উৎপাদন পর্যন্ত সময় লাগে মাত্র ৪০ দিন। এবং খুব শীঘ্রয়ই তাঁরা এই ভ্যাকসিনকে প্রাণীর দেহে প্রবেশ করাচ্ছেন। তাঁরা আরও আশা করছেন ২০২১ সালের শুরুর দিকেই মানুষের শরীরে এই ভ্যাকসিন প্রবেশ করানো সম্ভব হবে।\nবাংলাদেশ কিভাবে লাভবান হবে এই ভ্যাকসিন থেকেঃ\nবাংলাদেশে রাজশাহী সহ বিভিন্ন এলাকায় রেশমি চাষের ব্যাপক প্রচলন আছে। জাপানের সাথে বাংলাদেশ যৌথ কোলাবরেশনের মাধ্যমে স্বল্প ব্যয়ে অতি সহজেই এই ভ্যাকসিনের উৎপাদন সম্ভব। তাছাড়া এই ভ্যাকসিন যেহেতু মুখে ও গ্রহণ করা যাবে, এর নিরাপত্তা ও কার্যকরীতা ও নিশ্চিত করা সহজ হবে।\nডা: আরিফ হোসেন


জীবনকাহিনি: যিহোবার প্রতি প্রথম প্রেম স্মরণে রাখা | অধ্যয়ন\nভাষা আইমারা আইসল্যান্ড আজারবাইজানি আজারবাইজানি (সিরেলিক) আম্‌হারিক আরবি আর্মেনীয় আলবানীয় ইংরেজি ইউক্রেনিয়ান ইগবো ইতালীয় ইন্দোনেশীয় ইলোকো ইসোকো ইয়োরুবা উজবেক উর্দু এফিক এস্টোনীয় ওটেটেলা ওরোমো ওসেটিয়ান ওয়ারে-ওয়ারে ওয়ালাইতা ওয়ালিসিয়ান কঙ্গো কাজাখ কান্নাড়া কিকাওন্ডে কিকাম্বা কিকিউ কিনাইয়ারওয়ান্ডা কিরঘিজ কিরিবাটি কিরুন্ডি কেচুয়া (বলিভিয়া) কোরিয়ান ক্যাটালান ক্রোয়েশীয় গান গুজারাটি গুয়ারানি গ্রিক চাইনিজ (প্রচলিত) চাইনিজ (সহজ) চিচেওয়া চিটোঙ্গা চিটোঙ্গা (মালাউই) চিতুম্বুকা চুভাশ চেক জর্জীয় জাপানী জার্মান জেপোটেক (ইস্থমাস) টাগালোগ টাটার টার্কমেন টিগ্রিনা টিভ টুভালুয়ান ডাচ ড্যানিশ ড্রেহু তাজিকি তামিল তুর্কমেন (সিরিলিক) তুর্কি তেলুগু ত্‍জোতজিল ত্‍শিবুলা থাই নরওয়েজিয়ান নেপালি পর্তুগিজ পাঞ্জাবি পাপিয়ামেন্টো (আরুবা) পাপিয়ামেন্টো (কুরাসাও) পারসিক পোলিশ প্যাংগাসিনান ফিজিয়ান ফিনিশ ফ্রেঞ্চ বাংলা বাইকোল বিসলামা বুলগেরীয় ভিয়েতনামীয় মঙ্গোলিয়ান মারাঠি মালাগাসি মালায়লাম মালে মায়া মিক্সে মৌরিশিয়ান ক্রিওল ম্যাসিডোনিয়া রুশ রোমানিয়ান লাটভিয়ান লিথুয়েনিয়ান লুও লুগাণ্ডা লুন্ডা লুভেলে শোনা শ্রানানটোঙ্গো সাংগো সার্বিয়ান সার্বিয়ান (রোমান) সিংহলা সিনাইয়ানজা সিবেম্বা সিলোজি সুইডিশ সেবুয়ানো সেশেল ক্রিওল সোয়াহিলি সোয়াহিলি (কঙ্গো) স্প্যানিশ স্লোভাক স্লোভানীয় হসা হাইতিয়ান ক্রিওল হাঙ্গারীয় হিন্দি হিব্রু হিরি মোতু হিলিগেনন\nপ্রথম প্রেম স্মরণে রাখা আমাকে ধৈর্য ধরতে সাহায্য করেছে\nবলেছেন অ্যান্থনি মরিস ৩য়\nসময়টা হল ১৯৭০ সালের গ্রীষ্মের শুরুর দিকে। আমি যুক্তরাষ্ট্রের পেনসিলভানিয়ার ফিনিক্সভিলে ভ্যালি ফোর্জ জেনারেল হাসপাতালের বিছানায় শুয়ে আছি। একজন পুরুষ নার্স প্রতি আধঘন্টা পর পর আমার ব্লাড প্রেশার মাপছিলেন। আমি তখন ২০ বছর বয়সি এক সৈনিক আর আমি এক মারাত্মক সংক্রামক রোগে আক্রান্ত হয়েছিলাম। আমার চেয়ে কয়েক বছরের বড়ো সেই নার্সের চোখে-মুখে উদ্‌বিগ্নতা ফুটে উঠেছিল। আমার ব্লাড প্রেশার কমতেই থাকে আর আমি সেই নার্সকে বলি: “আপনি এর আগে কাউকে নিজের চোখের সামনে মারা যেতে দেখেননি, তাই-না?” তার মুখ ফ্যাকাশে হয়ে গিয়েছিল আর তিনি উত্তর দিয়েছিলেন, “না, দেখিনি।”\nসেই সময়ে, আমার বাঁচার কোনো আশাই ছিল না। কিন্তু কীভাবে আমি হাসপাতাল থেকে ফিরে এসেছিলাম? তাহলে এখন, আমার জীবনের কিছু গল্প আপনাদের বলি।\nযুদ্ধ সম্বন্ধে আমার প্রাথমিক অভিজ্ঞতা\nভিয়েতনামে যুদ্ধ চলাকালীন, আমি অপারেশন থিয়েটারে একজন টেকনিশিয়ান হিসেবে কাজ করার সময় অসুস্থ হয়ে পড়েছিলাম। অসুস্থ ও আহত ব্যক্তিদের সাহায্য করতে আমার ভালো লাগত আর আমি একজন সার্জন বা শল্য চিকিৎসক হতে চেয়েছিলাম। আমি ১৯৬৯ সালের জুলাই মাসে ভিয়েতনামে এসেছিলাম। অন্য সকল আগন্তুকের মতো আমাকেও সেই দেশের সময় ও প্রচণ্ড গরমের সঙ্গে খাপ খাইয়ে নেওয়ার জন্য এক সপ্তাহ সময় দেওয়া হয়েছিল।\nআমি ভিয়েতনামে ডং টেমের মেকং ডেলটায় একটা অস্ত্রোপচার হাসপাতালে কাজ শুরু করার অল্পসময় পরেই, আহত ও নিহত সৈনিকে পূর্ণ অসংখ্য হেলিকপ্টার সেখানে এসে পৌঁছায়। যেহেতু দেশের প্রতি আমার প্রচণ্ড ভক্তি ছিল আর আমি কাজ করতে ভালোবাসতাম, তাই আমি সঙ্গেসঙ্গেই কাজ করতে চেয়েছিলাম। আহত ব্যক্তিদের দ্রুত প্রস্তুত করে শীতাতপ নিয়ন্ত্রিত ছোট্ট কয়েকটা ধাতব কনটেইনারে ঢোকানো হয়েছিল। এই কনটেইনারগুলো অপারেশন থিয়েটার হিসেবে ব্যবহার করা হতো। সেই ছোট্ট জায়গায় গাদাগাদি করে একজন সার্জন, একজন অ্যানেসথেটিস্ট, অপারেশন থিয়েটারে ডাক্তারের সহকারী নার্স এবং অপারেশনের আগে ও পরে রোগীর তত্ত্বাবধানকারী নার্স, আহত ব্যক্তিদের জীবন বাঁচানোর জন্য যথাসাধ্য করতেন। আমি বড়ো বড়ো কালো রঙের কিছু ব্যাগ দেখতে পেয়েছিলাম, যেগুলো হেলিকপ্টার থেকে নামানো হয়নি। আমাকে জানানো হয়েছিল, ওই ব্যাগগুলোর মধ্যে যুদ্ধের সময়ে বোমা বিস্ফোরণে নিহত সৈনিকদের ছিন্নভিন্ন দেহাবশেষ রয়েছে। এটাই ছিল যুদ্ধ সম্বন্ধে আমার প্রাথমিক অভিজ্ঞতা।\nআমি ঈশ্বরের অনুসন্ধান করি\nঅল্পবয়সে আমি সত্য সম্বন্ধে কিছুটা জেনেছিলাম\nছোটোবেলায় আমি যিহোবার সাক্ষিদের কাছ থেকে সত্য সম্বন্ধে কিছুটা জানতে পেরেছিলাম। আমার প্রিয় মা সাক্ষিদের সঙ্গে বাইবেল অধ্যয়ন করতেন, তবে তিনি বাপ্তিস্ম নেওয়ার মতো উন্নতি করেননি। মা অধ্যয়ন করার সময় তার সঙ্গে বসে আলোচনা শুনতে আমার খুব ভালো লাগত। সেইসময়ে একদিন আমি আমার সৎবাবার সঙ্গে একটা কিংডম হলের পাশ দিয়ে যাচ্ছিলাম। আমি তাকে জিজ্ঞেস করি, “এটা কী?” তিনি উত্তর দিয়েছিলেন, “কক্ষনো ওই লোকেদের কাছে যাবে না!” আমি আমার সৎবাবাকে ভালোবাসতাম আর তার উপর আমার আস্থা ছিল। তাই আমি তার উপদেশ মেনে নিয়েছিলাম। ফলে, যিহোবার সাক্ষিদের সঙ্গে আমার যোগাযোগের পথ বন্ধ হয়ে যায়।\nভিয়েতনাম থেকে ফিরে আসার পর, আমি নিজের জীবনে ঈশ্বরের প্রয়োজনীয়তা অনুভব করেছিলাম। যুদ্ধের দুঃসহ স্মৃতি আমার আবেগঅনুভূতিকে অসাড় করে দিয়েছিল। এই ব্যাপারে লোকেদের সঙ্গে কথা বলতে গেলে আমার মনে হতো, ভিয়েতনামে কী ঘটছে, তা আসলে কেউ বুঝতে পারছে না। আমার মনে আছে, প্রতিবাদকারীরা মিছিল ও সমাবেশে আমেরিকার সৈন্যদের শিশু হত্যাকারী বলে অভিহিত করেছিল কারণ বিভিন্ন রিপোর্টে তুলে ধরা হয়েছিল, যুদ্ধে নিরীহ শিশুদের হত্যা করা হচ্ছে।\nআমার আধ্যাত্মিক ক্ষুধা মেটানোর জন্য আমি বিভিন্ন গির্জায় যোগ দিতে শুরু করেছিলাম। ঈশ্বরের জন্য আমার সবসময়ই ভালোবাসা ছিল, কিন্তু বিভিন্ন গির্জার অভিজ্ঞতা আমার মনে খুব একটা দাগ কাটেনি। অবশেষে, আমি ফ্লোরিডার ডেল্‌রে বিচে যিহোবার সাক্ষিদের একটা কিংডম হলে গিয়েছিলাম। এটা ছিল ১৯৭১ সালের ফেব্রুয়ারি মাসের কোনো এক রবিবার।\nআমি যখন হলে প্রবেশ করি, তখন জনসাধারণের উদ্দেশে বক্তৃতা প্রায় শেষ হতে যাচ্ছিল আর তাই আমি এর পরে প্রহরীদুর্গ অধ্যয়নে যোগ দেওয়ার জন্য থেকে যাই। সেখানে কোন বিষয় নিয়ে আলোচনা করা হয়েছিল, তা আমার মনে নেই। তবে আমার এখনও সেই ছোটো ছোটো ছেলে-মেয়ের কথা মনে আছে, যারা তাদের বাইবেলের পৃষ্ঠা উলটে শাস্ত্রপদ খুঁজে বের করছিল। এই বিষয়টা সত্যিই আমার মনে দাগ কেটেছিল! আমি চুপচাপ আলোচনা শুনেছিলাম এবং সব কিছু লক্ষ করেছিলাম। আমি যখন কিংডম হল থেকে বের হব, তখন একজন প্রেমময় ভাই আমার কাছে এসেছিলেন, যার বয়স প্রায় ৮০ বছর। তার নাম জিম গার্ডনার। তার হাতে একটা বই ছিল, যেটার নাম যে সত্য অনন্ত জীবনে লইয়া যায় আর তিনি আমাকে জিজ্ঞেস করেছিলেন, “তুমি কি বইটা নিতে চাও?” আমরা তখন বৃহস্পতিবার সকালে আমাদের প্রথম বাইবেল অধ্যয়নের জন্য সময় নির্ধারণ করি।\nসেই একই দিনে অর্থাৎ রবিবার রাতের বেলা আমাকে কাজে যেতে হয়েছিল। আমি ফ্লোরিডার বোকা র্র্যাটনে একটা বেসরকারি হাসপাতালে চাকরি করতাম আর সেখানে আমি জরুরি বিভাগে কাজ করতাম। আমি রাত ১১:০০টা থেকে সকাল ৭:০০টা পর্যন্ত কাজ করতাম। যেহেতু বেশ রাত হয়ে গিয়েছিল, তাই আমি সত্য বইটা পড়ার সুযোগ পেয়েছিলাম। সেইসময়ে একজন সিনিয়র পুরুষ নার্স সেখানে আসেন আর আমার হাত থেকে বইটা কেড়ে নিয়ে এটার প্রচ্ছদ দেখে চিৎকার করে বলেন, “তুমিও তাদের দলে যোগ দেবে নাকি?” আমি তার হাত থেকে সত্য বইটা নিয়ে নিই এবং বলি, “আমি বইটা মাত্র অর্ধেক পড়েছি, তবে মনে হচ্ছে আমি একজন যিহোবার সাক্ষি হয়েই যাব!” সেই নার্স তখন চলে যান আর আমি সেই রাতে বইটা পড়ে শেষ করি।\nআমার বাইবেল শিক্ষক অভিষিক্ত ভাই জিম গার্ডনার, যিনি চার্লস টেজ রাসেলকে চিনতেন\nপ্রথম বার বাইবেল অধ্যয়ন করার সময় আমি ভাই গার্ডনারকে এই প্রশ্ন জিজ্ঞেস করেছিলাম, “আমরা এখন কী অধ্যয়ন করব?” তিনি উত্তর দিয়েছিলেন, “তোমাকে যে-বইটা দিয়েছি, সেটা।” আমি বলেছিলাম, “আমি ইতিমধ্যেই বইটা পড়ে ফেলেছি।” ভাই গার্ডনার সদয়ভাবে উত্তর দিয়েছিলেন, “তাহলে, আমরা প্রথম অধ্যায়টা একটু আলোচনা করি।” আমি যে কত কিছু বাদ দিয়েছি, তা দেখে আমি অবাক হয়ে গিয়েছিলাম। তিনি আমার কিং জেমস্ ভারশন বাইবেলের রেড-লেটার এডিশন (যিশুর উক্তিগুলো লাল অক্ষরে ছাপানো থাকে এমন সংস্করণ) থেকে আমাকে অনেক শাস্ত্রপদ দেখিয়েছিলেন। অবশেষে আমি সত্য ঈশ্বর যিহোবা সম্বন্ধে শিখতে পেরেছিলাম। ভাই গার্ডনারকে আমি বন্ধুর মতোই মনে করতাম আর তাকে জিম বলে ডাকতাম। সেই দিন সকালে আমরা তিনটে অধ্যায় আলোচনা করেছিলাম। এরপর থেকে প্রতি বৃহস্পতিবার সকালে আমরা তিনটে করে অধ্যায় আলোচনা করতাম। অধ্যয়ন করতে আমার খুব ভালো লাগত। চার্লস টেজ রাসেলকে ব্যক্তিগতভাবে চিনতেন, এমন একজন অভিষিক্ত ভাইয়ের কাছ থেকে শিক্ষা লাভ করতে পারা আমার জন্য কী এক বিশেষ সুযোগই-না ছিল!\nকয়েক সপ্তাহ পর, আমাকে একজন সুসমাচার প্রকাশক হিসেবে কাজ করার অনুমতি দেওয়া হয়েছিল। জিম আমাকে বিভিন্ন উদ্‌বিগ্নতা কাটিয়ে উঠতে সাহায্য করেছিলেন, যেগুলোর মধ্যে ছিল ঘরে ঘরে প্রচার করার প্রতিদ্বন্দ্বিতা। (প্রেরিত ২০:২০) জিম নিজে আমার সঙ্গে কাজ করতেন আর তাই আমি প্রচার কাজ উপভোগ করতে শুরু করেছিলাম। আমি এখনও প্রচার কাজকে সর্বমহৎ সুযোগ হিসেবে মনে করি। ঈশ্বরের সহকার্যকারী হতে পারা কতই-না আনন্দদায়ক!—১ করি. ৩:৯.\nযিহোবা হলেন আমার প্রথম প্রেম\nএখন আমি আপনাদের অত্যন্ত ব্যক্তিগত একটা বিষয় জানাতে চাই। যিহোবা হলেন আমার প্রথম প্রেম। (প্রকা. ২:৪) যিহোবার প্রতি প্রেম আমাকে যুদ্ধের দুঃসহ স্মৃতি ও অন্যান্য অনেক পরীক্ষার সঙ্গে মোকাবিলা করতে সাহায্য করেছে।—যিশা. ৬৫:১৭.\nযিহোবার প্রতি প্রথম প্রেম আমাকে যুদ্ধের দুঃসহ স্মৃতি ও অন্যান্য অনেক পরীক্ষার সঙ্গে মোকাবিলা করতে সাহায্য করেছে\nআমি ১৯৭১ সালের জুলাই মাসে ইয়াংকি স্টেডিয়ামে “ঐশিক নাম” জেলা সম্মেলনে বাপ্তিস্ম নিই\n১৯৭১ সালের বসন্ত কালের একটা বিশেষ দিনের কথা আমার মনে আছে। সম্প্রতি আমার বাবা-মা তাদের অ্যাপার্টমেন্ট থেকে আমাকে বের করে দিয়েছেন। আমার সৎবাবা তার বাড়িতে কোনোভাবেই একজন সাক্ষিকে থাকতে দেবেন না! তখন আমার হাতে বেশি টাকা ছিল না। আমি যে-হাসপাতালে চাকরি করতাম, সেখানে দু-সপ্তাহ পর পর বেতন দেওয়া হতো আর আমি সেই টাকার বেশিরভাগই আমার কাপড়চোপড়ের পিছনে ব্যয় করে ফেলেছিলাম, যাতে পরিচর্যার সময় উপযুক্তভাবে যিহোবার প্রতিনিধিত্ব করতে পারি। আমার জমানো কিছু টাকা ছিল, তবে সেগুলো দেশের উত্তরাঞ্চলে মিশিগানের একটা ব্যাঙ্কে জমা ছিল, যে-জায়গায় আমি বড়ো হয়েছি। তাই, কয়েক দিন আমাকে আমার গাড়িতেই রাত কাটাতে হয়েছিল। আমি গ্যাস-স্টেশনের টয়লেটে শেভিং ও অন্যান্য কাজ সারতাম।\nসেই সময়েই একদিন, ক্ষেত্রের পরিচর্যা দলের সঙ্গে মিলিত হওয়ার জন্য আমি কয়েক ঘন্টা আগে কিংডম হলে পৌঁছে গিয়েছিলাম। আমি সবেমাত্র হাসপাতালে আমার কাজ শেষ করে সেখানে এসেছিলাম। দলের জন্য অপেক্ষা করার সময় আমার মনে ভিয়েতনামের স্মৃতি ভেসে ওঠে। আমি নরমাংসের পোড়া গন্ধ পেতে থাকি আর আমার চোখের সামনে রক্ত আর ক্ষতের মধ্যে জমাটবাঁধা রক্তের দৃশ্য ভেসে উঠতে থাকে। আমি স্পষ্টভাবে দেখতে পাই এবং শুনতে পাই যুবকরা আমার কাছে কাকুতিমিনতি করছে, “আমি কি বাঁচব? আমি কি বাঁচব?” আমি জানতাম তারা মারা যাবে, কিন্তু তারপরও আমি আমার চেহারায় সেটা গোপন করে তাদের সান্ত্বনা দেওয়ার যথাসম্ভব চেষ্টা করেছিলাম। কিংডম হলের পিছনে সেই জায়গায় বসে আমি আবেগাপ্লুত হয়ে পড়েছিলাম।\nবিশেষভাবে পরীক্ষা ও সমস্যার সময়ে আমি যিহোবার প্রতি আমার প্রথম প্রেম পরিত্যাগ না করার জন্য যথাসাধ্য করে যাচ্ছি\nআমি তখন প্রার্থনা করেছিলাম আর আমার দু-চোখ কান্নায় ভেসে যাচ্ছিল। (গীত. ৫৬:৮) আমি পুনরুত্থানের আশা নিয়ে গভীরভাবে চিন্তা করতে শুরু করেছিলাম। আর তখনই এই বিষয়টা আমার মাথায় আসে: আমি যে-ব্যাপক হত্যাকাণ্ড দেখেছি এবং অন্যান্য ব্যক্তির মতো আমি যে-আবেগগত কষ্ট পেয়েছি, পুনরুত্থানের মাধ্যমে যিহোবা ঈশ্বর তা দূর করে দেবেন। ঈশ্বর সেই যুবকদের জীবন ফিরিয়ে দেবেন আর তারা তাঁর সম্বন্ধে সত্য জানার সুযোগ পাবে। (প্রেরিত ২৪:১৫) সেই সময়ে, আমার হৃদয় যিহোবার প্রতি গভীর ভালোবাসায় পূর্ণ হয়ে উঠেছিল। সেই দিনটা আমার কাছে স্মরণীয় এক দিন। তখন থেকে, বিশেষভাবে পরীক্ষা ও সমস্যার সময়ে আমি যিহোবার প্রতি আমার প্রথম প্রেম পরিত্যাগ না করার জন্য যথাসাধ্য করে যাচ্ছি।\nযিহোবা সবসময়ই আমার মঙ্গল করেছেন\nযুদ্ধের সময় লোকেরা ভয়ানক সব কাজ করে থাকে। আমিও এর ব্যতিক্রম ছিলাম না। কিন্তু, আমার দুটো প্রিয় শাস্ত্রপদ নিয়ে ধ্যান করার মাধ্যমে আমি সাহায্য পেয়েছি। প্রথমটা হচ্ছে প্রকাশিত বাক্য ১২:১০, ১১ পদ, যেখানে বলা আছে, দিয়াবল কেবল আমাদের সাক্ষ্যের বাক্য প্রযুক্ত নয় কিন্তু সেইসঙ্গে মেষশাবকের রক্ত প্রযুক্ত নিপাতিত হয়েছে। দ্বিতীয়টা হচ্ছে গালাতীয় ২:২০ পদ। সেই পদ থেকে আমি বুঝতে পারি, খ্রিস্ট যিশু “আমার নিমিত্তে” মারা গিয়েছেন। যিশুর রক্তের মাধ্যমেই যিহোবা আমার প্রতি চিন্তা দেখান আর এর ভিত্তিতেই তিনি আমার কাজের জন্য আমাকে ক্ষমা করেছেন। এই বিষয়টা জানতে পেরে, আমি এক শুদ্ধ বিবেক লাভ করতে পেরেছি এবং আমাদের করুণাময় ঈশ্বর যিহোবা সম্বন্ধে অন্যদের সত্য জানতে সাহায্য করার জন্য যথাসাধ্য করতে অনুপ্রাণিত হয়েছি!—ইব্রীয় ৯:১৪.\nঅতীত জীবনের দিকে ফিরে তাকালে, আমি গভীরভাবে এটা উপলব্ধি করতে পারি, যিহোবা সবসময়ই আমার যত্ন নিয়েছেন। উদাহরণ হিসেবে বলা যায়, জিম যে-দিন জানতে পারেন, আমি আমার গাড়িতে রাত কাটাচ্ছি, সেই দিনই তিনি একজন বোনের সঙ্গে আমার পরিচয় করিয়ে দেন। সেই বোনের একটা গেস্ট হাউস ছিল। আমি সত্যিই বিশ্বাস করি, আমাকে একটা চমৎকার থাকার জায়গা জুগিয়ে দেওয়ার জন্য যিহোবাই জিম ও সেই প্রিয় বোনকে ব্যবহার করেছিলেন। যিহোবা খুবই সদয় ব্যক্তি! তিনি তাঁর বিশ্বস্ত উপাসকদের যত্ন নেন।\nউদ্যোগ ও কৌশলতার মধ্যে ভারসাম্য বজায় রাখতে শেখা\n১৯৭১ সালের মে মাসে আমাকে একটা কাজের জন্য মিশিগানে যেতে হয়েছিল। ফ্লোরিডার ডেল্‌রে মণ্ডলী ছেড়ে যাওয়ার আগে, আমি আমার গাড়ির পিছনে মালপত্র রাখার জায়গায় সাহিত্যাদি বোঝাই করে নিই আর এরপর ৭৫ নম্বর আন্তঃরাজ্যীয় মহাসড়ক ধরে উত্তরে যাত্রা শুরু করি। কিন্তু, অর্ধেক পথ যাওয়ার আগেই আমার সাহিত্যাদি শেষ হয়ে যায়। পথে আমি সমস্ত জায়গায় উদ্যোগের সঙ্গে রাজ্যের সুসমাচার প্রচার করেছি। আমি বিভিন্ন কারাগারের সামনে থেমেছি, এমনকী বিভিন্ন বিশ্রামস্থলের টয়লেটের সামনে যে-পুরুষরা ছিল, তাদের কাছেও ট্র্যাক্ট বিতরণ করেছি। রোপিত সেই বীজগুলোর মধ্যে কোনোটা অঙ্কুরিত হয়েছে কি না, তা আমি এখনও ভাবি।—১ করি. ৩:৬, ৭.\nতবে আমাকে এটা স্বীকার করতেই হবে, সত্য জানার পর প্রথমদিকে আমি খুব একটা কৌশলী ছিলাম না আর তা বিশেষভাবে আমার পরিবারের সঙ্গে কথা বলার সময়। যিহোবার প্রতি আমার প্রথম প্রেম আমাকে এতটাই উদ্দীপিত করেছিল যে, আমি সাহসের সঙ্গে পরিবারের সদস্যদের কাছে প্রচার করতাম, তাদের মুখের উপর সব কিছু বলে দিতাম। আমার দাদা জন ও রনকে আমি খুব ভালোবাসতাম আর তাই জোর করেই তাদের কাছে সত্য সম্বন্ধে কথা বলতাম। আর এই কারণে পরে আমাকে নিজের অসংযত আচরণের জন্য দুঃখপ্রকাশ করে ক্ষমা চাইতে হয়েছে। কিন্তু, তারা যেন সত্য গ্রহণ করে, আমি সেই বিষয়ে প্রার্থনা করা বন্ধ করিনি। তখন থেকে যিহোবা আমাকে শিক্ষা দিয়েছেন আর আমি প্রচার করার ও শিক্ষা দেওয়ার সময় আরও কৌশলী হতে পেরেছি।—কল. ৪:৬.\nআমার জীবনের অন্যান্য প্রেম\nযিহোবার প্রতি প্রথম প্রেম স্মরণে রাখার সময়, আমি জীবনের অন্যান্য প্রেম ভুলে যাইনি। আমার জীবনের পরবর্তী প্রেম হচ্ছে আমার প্রিয় স্ত্রী সুজ্যান। আমি সবসময় এমন একজন সাথি চেয়েছি, যে রাজ্যের কাজ সম্পাদন করার ব্যাপারে আমাকে সহযোগিতা করবে। সুজ্যান একজন দৃঢ় আধ্যাত্মিকমনা নারী। বিয়ের আগে মেলামেশা করার সময়ের একটা দিনের কথা আমার স্পষ্ট মনে আছে। সুজ্যান রোড আইল্যান্ডের ক্র্যানস্টনে তাদের বাড়ির সামনে বারান্দায় বসে ছিল। সে প্রহরীদুর্গ পত্রিকা পড়ছিল আর তার কাছে বাইবেল ছিল। যে-বিষয়টা আমাকে অবাক করেছিল তা হল, সে পত্রিকার একটা পার্শ্বপ্রবন্ধ পড়ছিল ও শাস্ত্রপদ মিলিয়ে দেখছিল। আমি ভেবেছিলাম, ‘খুবই আধ্যাত্মিকমনা এক মেয়ে!’ ১৯৭১ সালের ডিসেম্বর মাসে আমরা বিয়ে করি আর আমি খুবই কৃতজ্ঞ কারণ সেই সময় থেকে সে আমার পাশে থেকে আমাকে সমর্থন করে যাচ্ছে। তার যে-বিষয়টা আমি সত্যিই উপলব্ধি করি তা হল, সে আমাকে ভালোবাসে ঠিকই, তবে সে যিহোবাকে আরও বেশি ভালোবাসে।\nআমার স্ত্রী সুজ্যান এবং আমাদের ছেলে পল ও জেসি\nসুজ্যান ও আমি, আমাদের দুই ছেলে জেসি ও পলকে পেয়ে অনেক আনন্দিত। তারা বেড়ে ওঠার সময় যিহোবা তাদের সঙ্গে সঙ্গে ছিলেন। (১ শমূ. ৩:১৯) সত্যকে নিজের করে নেওয়ার মাধ্যমে তারা আমাদের জন্য সম্মান বয়ে এনেছে। তারা যিহোবাকে সেবা করে যাচ্ছে কারণ তারা যিহোবার প্রতি তাদের প্রথম প্রেম স্মরণে রেখেছে। তারা দু-জনেই ২০ বছরেরও বেশি সময় ধরে পূর্ণসময়ের পরিচর্যা করছে। এ ছাড়া, আমি সুন্দরী দুই পুত্রবধূ স্টেফানি ও রাকেলকে পেয়ে গর্বিত, যাদের আমি নিজের মেয়ের মতোই মনে করি। আমার দুই ছেলেই আধ্যাত্মিকমনা মেয়েদের বিয়ে করেছে, যারা মনপ্রাণ দিয়ে যিহোবাকে ভালোবাসে।—ইফি. ৬:৬.\nআমরা পরিবারগতভাবে এমন এলাকায় প্রচার কাজ উপভোগ করতাম, যেখানে খুব একটা প্রচার করা হতো না\nবাপ্তিস্মের পর ১৬ বছর ধরে আমি রোড আইল্যান্ডে সেবা করেছি আর অনেকের সঙ্গে চমৎকার বন্ধুত্ব গড়ে তুলেছি। আমি যে-চমৎকার প্রাচীনদের সঙ্গে সেবা করেছি, তাদের সঙ্গে আমার দারুণ সব স্মৃতি রয়েছে। এ ছাড়া, আমি সেই ভ্রমণ অধ্যক্ষদের কাছে অনেক কৃতজ্ঞ, যারা আমার উপর উত্তম প্রভাববিস্তার করেছেন আর তাদের সংখ্যা এত বেশি যে, নাম গুণে শেষ করা যাবে না। যিহোবার প্রতি প্রথম প্রেম বজায় রেখেছেন এমন ব্যক্তিদের সঙ্গে কাজ করতে পারা কতই-না বিশেষ এক সুযোগ! ১৯৮৭ সালে আমরা যেখানে বেশি প্রয়োজন সেখানে সেবা করার জন্য উত্তর ক্যারোলাইনায় চলে গিয়েছিলাম আর সেখানেও আমরা চমৎকার বন্ধুত্ব গড়ে তুলেছি। *\nভ্রমণ অধ্যক্ষ হিসেবে কাজ করার সময় ক্ষেত্রের পরিচর্যা সভা পরিচালনা করছি\n২০০২ সালের আগস্ট মাসে, সুজ্যান ও আমি যুক্তরাষ্ট্রের প্যাটারসন বেথেল পরিবারের সদস্য হওয়ার আমন্ত্রণ গ্রহণ করি। আমি পরিচর্যা বিভাগে কাজ করতাম আর সুজ্যান লন্ড্রি বিভাগে কাজ করত। সেই কাজ সে ভালোবাসত! ২০০৫ সালের আগস্ট মাসে আমাকে পরিচালকগোষ্ঠীর সদস্য হিসেবে সেবা করার বিশেষ সুযোগ দেওয়া হয়েছিল। আমি এই কার্যভার পাব, তা আমি কখনো কল্পনাও করিনি। আমার প্রিয় স্ত্রী সেই দায়িত্ব, কাজ ও ভ্রমণের কথা চিন্তা করে উদ্‌বিগ্ন হয়ে পড়েছিল। সুজ্যান প্লেনে ভ্রমণ করতে পছন্দ করে না, কিন্তু আমাদের প্লেনে চড়ে অনেক ভ্রমণ করতে হয়! সুজ্যান বলে, পরিচালকগোষ্ঠীর অন্যান্য সদস্যের স্ত্রীদের সদয় মন্তব্য তাকে সাহায্য করেছে, যাতে সে আমাকে যথাসম্ভব সমর্থন করতে পারে। আর নিশ্চিতভাবে সে তা করছে আর সেইজন্য আমি তাকে ভালোবাসি।\nআমার অফিসের দেওয়ালে অনেক ছবি রয়েছে, যেগুলো আমার কাছে অনেক অর্থপূর্ণ! এগুলো আমাকে স্মরণ করিয়ে দেয়, আমি কী দারুণ এক জীবন উপভোগ করেছি। যিহোবার প্রতি আমার প্রথম প্রেম স্মরণে রাখার জন্য যথাসাধ্য করে আমি ইতিমধ্যেই বিভিন্ন চমৎকার পুরস্কার পেয়েছি!\nআমি আমার পরিবারের সঙ্গে সময় কাটাতে অনেক পছন্দ করি\n^ অনু. 31 ভাই মরিসের পূর্ণসময়ের পরিচর্যা সম্বন্ধে বিস্তারিত বর্ণনা ২০০৬ সালের ১৫ মার্চ প্রহরীদুর্গ পত্রিকার ২৬ পৃষ্ঠায় পাওয়া যাবে।


রাজশাহীতে লকডাউন বাস্তবায়নে মাঠে আইন-শৃঙ্খলা বাহিনী - Eye News BD\nপ্রকাশ ১২/০৬/২০২১ ০১:৪৯এ এম\nরাজশাহীতে করোনাভাইরাসের সংক্রমণ ঠেকাতে মহানগর এলাকায় ঘোষিত সর্বাত্মক লকডাউনের বিধি-নিষেধ বাস্তবায়নে কঠোর অবস্থানসহ প্রচার-প্রচারণা চালিয়েছে আইন-শৃঙ্খলা বাহিনী।\nআজ শুক্রবার (১১ জুন) সকাল থেকেই মহানগর এলাকার জনগণকে কঠোর এই লডকাউন (শুক্রবার বিকেল ৫ টা থেকে ১৭ জুন মধ্যরাত পর্যন্ত) বাস্তবায়নে আইন-শৃঙ্খলা বাহিনীকে সহযোগীতা করার জন্য অনুরোধ জানানো হয়।\nএছাড়া লকডাউন বাস্তবায়নে প্রশাসনকে শুক্রবার সকাল থেকে চলমান বিধিনিষেধ জোরদার করার পাশাপাশি নানা ধরনের পদক্ষেপ নিতে দেখা গেছে।\nএরই অংশ হিসেবে লকডাউন সম্পর্কে অবহিত করতে মাইকিং করে সবাইকে জানানোসহ বিধিনিষেধ না মানলে কঠোর ব্যবস্থা নেয়া হবে বলেও সতর্ক করা হয়।\nএদিকে সর্বাত্মক এই লকডাউ বাস্তবায়নে সার্বিক সহযোগিতা করার সিটি কর্পোরেশন এলাকার বাসিন্দাদের প্রতি আহ্বান জানিয়েছেন রাজশাহী মহানগর পুলিশ কমিশনার মো. আবু কালাম সিদ্দিক।\nসপ্তাহব্যাপী সর্বাত্মক লকডাউন শুরুর প্রাক্কালে শুক্রবার বিকাল ৫টায় মহানগরীর প্রাণকেন্দ্র সাহেব বাজার জিরো পয়েন্টে লকডাউন বাস্তবায়ন কর্মসূচি সম্পর্কে আলাপকালে তিনি এই আহ্বান জানান।\nসংশ্লিষ্ট সূত্র জানায়, গত বৃহস্পতিবার রাতে কঠোর লকডাউন বাস্তবায়নে প্রজ্ঞাপন জারি করেন রাজশাহীর জেলা প্রশাসক ও নির্বাহী ম্যাজিস্ট্রেট আব্দুল জলিল।\nপ্রজ্ঞাপনে বলা হয়েছে- শুক্রবার বিকেল ৫টা থেকে ১৭ জুন রাত ১২টা পর্যন্ত রাজশাহী সিটি করপোরেশন এলাকার সব ধরনের ব্যবসাপ্রতিষ্ঠান, শপিং মল, বিপণিবিতান, দোকান, রেস্তোরাঁ বন্ধ থাকবে।\nতবে ওষুধ, কাঁচাবাজার, চিকিৎসাসেবা, মৃতদেহ দাফন ও সৎকারের সঙ্গে জড়িত প্রতিষ্ঠান এই লকডাউনের আওতাবহির্ভূত থাকবে। প্রজ্ঞাপনে আরও উল্লেখ করা হয়- এই বিধিনিষেধ চলাকালে বাস, ট্রেনসহ কোনো ধরনের যানবাহন রাজশাহী মহানগরে প্রবেশ করতে পারবে না এবং রাজশাহী মহানগর থেকে বের হতে পারবে না।\nতবে আমসহ কৃষিপণ্য, খাদ্যসামগ্রী পরিবহন, রোগী পরিবহনকারী অ্যাম্বুলেন্স ও জরুরি সেবাদানকারী পরিবহন এই নিষেধাজ্ঞার আওতামুক্ত থাকবে।\nপ্রজ্ঞাপনে জনসমাবেশ হয় এমন যেকোনো ধরনের জমায়েত নিষিদ্ধ করা হয়েছে। এতে এ বিষয়ে বলা হয়েছে, বিবাহোত্তর অনুষ্ঠান, জন্মদিন, পিকনিক পার্টি, রাজনৈতিক ও ধর্মীয় আচার-অনুষ্ঠানসহ সব ধরনের জমায়েত বন্ধ থাকবে।\nএ ছাড়া সব ধরনের পর্যটনস্থল, রিসোর্ট, কমিউনিটি সেন্টার ও বিনোদন কেন্দ্র বন্ধ থাকবে। এসব বিধিনিষেধ অমান্যকারীদের বিরুদ্ধে কঠোর আইনি ব্যবস্থা নেওয়া হবে।\nএদিকে রাজশাহী নগরে লকডাউন ঘোষণার পর রাত থেকেই রাজশাহী মহানগর পুলিশের পক্ষ থেকে মাইকে ব্যাপকভাবে প্রচারণা চালানো হয়।\nমহানগর পুলিশের অতিরিক্ত উপ-পুলিশ কমিশনার মো. গোলাম রুহুল কুদ্দুস বলেন, রাত থেকেই লকডাউনের বিষয়ে বিধিনিষেধগুলো মানুষের মাঝে ছড়িয়ে দিতে পুলিশ মাইকিং করা হয়।\nনগরে এই সাত দিন কী করা যাবে আর কী করা যাবে না, সে বিষয়ে মানুষকে বার্তা দেওয়া হয়েছে। শুক্রবার সকাল থেকে বিকাল পর্যন্ত এই প্রচারণা আরও ব্যাপকভাবে চালানো হয়।\nতিনি আরও বলেন, রাজশাহী মহানগর পুলিশের ১২ থানার পাশাপাশি লকডাউন বাস্তবায়নে অতিরিক্ত পুলিশ মোতায়েন করা হবে। মহানগর পুলিশের সঙ্গে রেঞ্জ রিজার্ভ ফোর্সও কাজ করবে।\nএ ছাড়া জেলা প্রশাসনের কাছে আনসার সদস্য চেয়ে আবেদন করা হয়েছে। লকডাউন চলাকালে বিধিনিষেধ অনুযায়ী মহানগরের সব প্রবেশপথে পুলিশ শক্তভাবে অবস্থান নেবে। কোনোভাবেই নগরে কাউকে প্রবেশ করতে দেওয়া হবে না এবং নগর থেকেও বাইরে বের হওয়া যাবে না।\nউল্লেখ্য, রাজশাহীতে ঈদের পর থেকে আশঙ্কাজনকহারে বাড়ছে করোনার সংক্রমণ। সেই সঙ্গে বাড়ছে মৃত্যুর হারও। ৪ জুন রাজশাহী মেডিকেলে সর্বোচ্চ ১৬ জনের মৃত্যু হয়। এর মধ্যে ৬ জনই ছিলেন রাজশাহীর বাসিন্দা। এছাড়া বৃহস্পতিবার সকাল ৬টা থেকে গতকাল শুক্রবার সকাল ৬টা পর্যন্ত রাজশাহী মেডিক্যাল কলেজ হাসপাতালের করোনা ইউনিটে আরও ১৫ জনের মৃত্যু হয়েছে। এর মধ্যে ৮ জনই রাজশাহীর বাসিন্দা। জেলায় করোনা শনাক্তের হারও কয়েক দিন থেকে ৫০ শতাংশের কাছাকাছি।\nর‌্যাপিড অ্যান্টিজেন ও জিন-এক্সপার্ট মেশিনের করোনা ফলাফল বাদে শুধু পিসিআর ল্যাবে ৫০ শতাংশের বেশি করোনা শনাক্ত হয়েছে। রাজশাহী মেডিকেল কলেজ হাসপাতালে মৃত্যুও বাড়ছে। এ অবস্থায় রাজশাহী নগরে ‘সর্বাত্মক লকডাউনের’ ঘোষণা এলো।


জাস্টিস ফর উইমেনের এডমিনের বিরুদ্ধে নারী নিগ্রহকারীকে সমর্থন দেওয়ার অভিযোগ\nঅভিযোগকারী নারীর সাথে কথিত তরুন ও একজন এডমিনের কথোপকথনের স্ক্রিনশট\nশুক্রবার দেওয়া ওই ফেসবুক পোস্টে তাসফিয়া জানান, এক তরুণ তাকে ফেসবুকের মেসেঞ্জারে আপত্তিকর ভিডিও ও মেসেজ পাঠান। ওই তরুণের ফেসবুকে ঢুকে তিনি জানতে পারেন তিনি জাস্টিস ফর উইমেন পেজের একজন সদস্য।\nপ্রকাশিত: ০২ সেপ্টেম্বর ২০১৭, ১৩:০৩ আপডেট: ২০ আগস্ট ২০১৮, ১৫:০০\n(প্রিয়.কম) নানা ধরণের পারিবারিক, সামাজিক ও যৌন নির্যাতন ও নিগ্রহের শিকার নারীদের নিয়ে কজ করা ফেসবুকভিত্তিক গ্রুপ ‘জাস্টিস ফর উইমেন’ এর এক সদস্যের বিরুদ্ধে নারী নিগ্রহেরর অভিযোগ তুলেছেন তাসফিয়া তাবাসসুম নামের এক নারী।\nএ ব্যাপারে সহায়তা চেয়ে ওই গ্রুপে পোস্ট দিয়ে গ্রুপটির এক এডমিনের কাছ থেকে উল্টো হয়রানির শিকার হয়েছেন বলেও দাবি করেছেন ওই নারী।\nশুক্রবার দেওয়া ওই ফেসবুক পোস্টে তাসফিয়া জানান, এক তরুণ তাকে ফেসবুকের মেসেঞ্জারে আপত্তিকর ভিডিও ও মেসেজ পাঠান। ওই তরুণের ফেসবুকে ঢুকে তিনি জানতে পারেন তিনি জাস্টিস ফর উইমেন পেজের একজন সদস্য। বিষয়টির প্রতিকার চেয়ে জাস্টিস ফর উইমেন গ্রুপে পোস্ট দেন তিনি। কিন্তু সাথে সাথে তার পোস্টটি ডিলিট করে গ্রুপটির একজন এডমিন তার সাথে যোগাযোগ করে বলেন, নিগ্রহকারী ওই সদস্যের বিরুদ্ধে তারা নিজেরাই গ্রুপে পোস্ট দিবে।\nতাসফিয়ার পুরো ফেসবুক স্ট্যাটাসটি দেওয়া হলো-\n“জাস্টিস ফর উইমেন - JWBD ! যারা দাবি করেন, নারীদের যেকোনো অনলাইন ও অফলাইন সমস্যায় আইনি সহায়তা দিয়ে থাকেন! কিন্তু নিজেদের মেম্বার রিক্রুটমেন্ট করেন বাছ-বিচার ছাড়াই। এই ভাইসাহেব আমাকে পরপর তিনদিন নক দিয়ে পাত্তা না পেয়ে একটা আপত্তিকর ভিডিও পাঠান যার লিংক এখন Expired। পরে আবার লেখেন 'send nudes' । আমি তার Bio তে দেখলাম তিনি justice for women er সক্রিয় এবং গর্বিত সদস্য। তাই এই মহান গ্রুপে তাদেরই মেম্বারের কুকর্ম পোস্ট দিলাম এবং সাথেসাথে ডিলিট করে আমাকে ইনবক্স করলেন এক এডমিন। আশ্বাস দিলেন, তার ব্যাপারে নাকি পোস্ট যাবে। অবশ্য একটু করে ভয় দেখালেন যে, আমার নাম মেনশন করলে একশো মেসেজ আসবে ইনবক্সে। বললাম, ঝামেলা নাই। I was very nice to them! কিন্তু বিপত্তি টা বাধলো তখনি যখন আমার আইডিতে এত রিপোর্ট পড়লো যে আমি কাউকেই কোনো ছবি ইনবক্স করতে পারছিনা আর! এবং আমার আইডি থেকে ওই ছেলের মেসেজ ডিলিটেড!\nঅবিশ্বাস্য না?? এত এত নারীর হেল্প করেছেন বলে যারা গলা ফাটান। তারাই নিজেদের কর্মীকে শাস্তি না দিয়ে, আমার আইডির পেছনে লাগসেন।\nUpdate: [এই পোস্ট করার পরে dsd থেকে আমার পোস্ট delete করা হয় এবং JWBD গ্রুপে আমাকে উদ্দেশ্য করে পোস্ট দিয়ে বলা হয় আমি নাকি কার না কার টাকা খেয়ে এ কাজ করেছি।\nউনাদের এক ভলান্টিয়ারের ব্যাপারে পোস্ট দিতে গিয়ে একজন Admin এর কাছেই হ্যারাসড হয়ে গেলাম। আমিই আপডেট দিয়েছিলাম তারা নাকি ব্যবস্থা নিবে। অথচ তারা এখনো তাদের ভলান্টিয়ারকে নিয়েই কোনো পোস্ট দেননি। ওই Admin টার ক্ষমা চাওয়া তো দূরের ব্যাপার।”\nবিষয়টি নিয়ে ‘ডেসপারেটলি সিকিং-ঢাকা (ডিএসডি)’ নামের ফেসবুকের আরেকটি জনপ্রিয় গ্রুপে পোস্ট দিয়েও হয়রানির শিকার হয়েছেন বলে দাবি করেছেন তাসফিয়া। তাসফিয়ার পোস্টের প্রেক্ষিতে ডিএসডি গ্রুপের ‘দিয়াস ড্যানিয়েল জুয়েল’ নামের একজন এডমিন তাসফিয়াকে ক্ষমা চাওয়ার কথাও বলে। তার পোস্টের স্ক্রিনশটটি নিচে দেওয়া হলো-


চার্বাকের ইতিহাসগুলো পড়ছি।\nবেশকিছু মহামানবের প্রতি শ্রদ্ধা কমতে কমতে শূণ্যতে পৌঁছে যাচ্ছে।\nএতদিন পর্যন্ত ভাবতাম তৎকালীন চারপাশের চরম অশান্তি, হানাহানি থেকে মুক্তি পাওয়ার জন্য বৌদ্ধ আর জৈন মতবাদের উৎপত্তি হয়েছিল।\nএখন দেখছি কাহিনী পুরো উল্টো...\nচার্বাকদের আর্দশে প্রভাবিত হলেও মনের রুদ্ধতা থেকে পুরোপুরি মুক্ত হতে না পেরে ও চার্বাকদের আপোষহীন বস্তুবাদের ঠেলা সামলাতে না পেরে "গৌতম বুদ্ধ ও আদিনাথ" "চার্বাক আর প্রথাগত সনাতনী ধর্মাচারকে" একত্রিত করে উদ্ভাবন করে দুটো গোঁজামিল মতবাদ, যা বর্তমানে বৌদ্ধ ও জৈন ধর্ম নামে পরিচিত।\nআদিনাথ ও গৌতম বুদ্ধকে এখন আর সমাজ-সংস্কারক বলে মানতে পারছি না; এরা প্রকৃতপক্ষে সনাতনী ধর্মের মেরামতকারী ছিল।\nআদিনাথ, মহাবীর, গৌতম বুদ্ধ "চার্বাকের নৈরশ্বর ধারণা" গ্রহণ করেছিল কিন্তু পুনর্জন্ম, জাতিস্মর, পারলৌকিক জীবনের মত কাল্পনিক ও অবাস্তব ধারণা থেকে নিজেদের মুক্ত করতে পারেনি।\nআমি অবাক হই, কতটা প্রজ্ঞা থাকলে প্রায় তিন হাজার বছর আগে সেই অজ্ঞতা ও কুসংস্কারের যুগে চার্বাকরা এমন কঠোর বস্তুবাদ বুঝতে পেরেছিল।\nঅবাক হয়ে ভাবি, কি করে তারা সত্য অনুধাবন করতে পেরেছিলেন !\nকিন্তু চার্বাকরা পরিষ্ফুটিত হতে পারেননি।\nতাদের সত্য উদঘাটন সে যুগে অধিকাংশই বুঝতে পারেনি, মেনে নিতে পারেনি।\nকালের পরিক্রমা ও "তৎকালীন হিন্দুদের" চরম দমননীতির মুখে চার্বাকরা হারিয়ে গেছেন।\nযদি চার্বাক দর্শন প্রতিষ্ঠা পেত; তবে, পৃথিবীর ইতিহাস হয়তো অন্যরকম হতো।\nবিজ্ঞান, বাস্তবতা, সত্য ও মানবতা চর্চায় আমরা হয়তো অারো অনেক দূর এগিয়ে যেতাম।\nচার্বাকদের নিয়ে পড়া শেষ করে জানালা দিয়ে বাইরে তাকালাম।\nপ্রচন্ড গরম পড়ছে, চারপাশ চরম উষ্মতার তিক্ততায় ত্যাক্ত।\nকিন্তু তারপরও পৃথিবী সুন্দর...\nইমপারফ্যাক্ট হওয়া সত্বেও আমরা মানুষরা এই পৃথিবীতে বেঁচে থাকতে চাই...\nআমাদের এই বেঁচে থাকাটা হয়তো আরো অনেক সুন্দর হতে পারতো, যদি তিন হাজার বছর আগে উদ্ভূত চার্বাক দর্শন প্রতিষ্ঠা পেত।\nএকরাশ দীর্ঘশ্বাস রইল তিন হাজার বছর আগে একদল অসামান্য-প্রজ্ঞাবান-সত্য বুঝতে মানুষদের জন্য...\nঅন্ত:স্থল হতে চার্বাকদের জন্য শ্রদ্ধা ও সম্মান রইল।\nচার্বাক হলো অবিশ্বাসের একটি দর্শন।\nমূলত: "ভারতীয় ধর্মগুলো ও ইশ্বরগুলো এবং ভারতবর্ষে প্রচলিত বিশ্বাসগুলো তথা, হিন্দু ধর্ম" যে অসাড়, অবাস্তব ও অলীক, তা দাবি ও প্রমাণ করা থেকেই চার্বাকের উৎপত্তি আনুমানিক খ্রীস্টপূর্ব ১০০০-৫০০ অব্দে।\nচার্বাকরা তাদের যুক্তি ও বস্তুগত প্রমাণ দিয়ে এটা স্পষ্ট করে দিয়েছিলেন যে, ধর্ম ও ইশ্বর মানুষের সৃষ্টি এবং হিন্দুধর্মের ধর্মগ্রন্থগুলো মানুষের রচিত গল্পের বই বাদে ভিন্ন কিছু নয়।\nতৎকালীন হিন্দুরা তাদের সর্বোচ্চ হিংস্রতা ও বর্বরতা দিয়ে চার্বাকদের দমন করেছিল।\nআগ্রহীদের পাঠ সহায়িকা:\nদক্ষিণারঞ্জন শাস্ত্রীর "চার্বাকের দর্শন"\nড. রমেন্দ্রনাথ ঘোষের "ভারতীয় ধর্ম ও দর্শন"\nঅর্জুনবিকাশ চৌধুরীর "ভারতীয় দর্শন"\nবাতিঘর পাঠাগারে বইগুলো পাবেন।\nরণদীপম দা'র চমৎকার লেখা- চার্বাকের খোঁজে (যদিও অসমাপ্ত, তবে মূল ধারণা পেয়ে যাবেন)।\nএকটি ওযেবসাইটের লিংক দিলাম, এটা দেখতে পারেন-


Bangla video: fishermen of Nayachar apply for euthanasia because of their poverty Bangla video: চরম দুর্দশায় মাছচাষীরা! স্বেচ্ছামৃত্যুর আবেদন করলেন নয়াচরের মৎস্যজীবীরা | south-bengal - News18 Bangla, Today's Latest Bengali News\nBangla video: চরম দুর্দশায় মাছচাষীরা! স্বেচ্ছামৃত্যুর আবেদন করলেন নয়াচরের মৎস্যজীবীরা\nBangla Digital Desk | News18 Bangla | 12:19:39 AM IST Feb 03, 2022\nনয়াচারের মাছ ব্যবসায়ীদের দুঃখের দিন, কিছুতেই যেন লাভের মুখ দেখছেন না তাঁরা। প্রাকৃতিক বিপর্যয়ে বেসামাল অবস্থা। জীবন আর চলছে না। তাই সব শেষে জেলাশাশকের কাছে চিঠি দিয়ে স্বেচ্ছামৃত্যুর আবেদন জানিয়েছেন মাছ মৎস্যজীবীদের।\nMay 26, 2022 02:29 PM ISTফুলের মতো জলজ্যান্ত মেয়েটার কী হল! কাঁদতে কাঁদতে শোকে মূর্ছা গেলেন বিদিশার মা\nMay 26, 2022 02:20 PM ISTগাড়ির উপরে গাছ! কোনওক্রমে প্রাণে বাঁচলেন মিঠাই খ্যাত অভিনেত্রী! দেখুন ভিডিও...\nMay 26, 2022 12:42 AM ISTওড়িশায় বাস দুর্ঘটনা, ৬ বাঙালি পর্যটকের মৃত্যু! কোথাকার বাসিন্দা তাঁরা, দেখুন\nMay 25, 2022 11:21 PM ISTপল্লবীর পরে এবার বিদিশা! শহরে ফের অভিনেত্রীর ঝুলন্ত দেহ উদ্ধার\nMay 25, 2022 09:09 PM ISTফের রাজ্যে আসছেন জে পি নাড্ডা, কবে জানুন\nMay 25, 2022 08:58 PM ISTকেদারতালে মৃত বাংলার ৫ পর্বোতারোহী সহ ৬ জন! কীভাবে ঘটল দুর্ঘটনা? দেখুন\n'পল্লবী বোকা ছিল, আমি তো নই', মাকে আশ্বস্ত করেছিলেন বিদিশা\nফের সিবিআই-এর নতুন ডাক, এবার নিজাম প্যালেসে যাবেন তৃণমূল বিধায়ক! কে তিনি?\nঅবশেষে কালীঘাটে এল সায়ন্তিকা, মুখ্যমন্ত্রীর জন্য আমসত্ত্ব আর অসংখ্য ধন্যবাদ!\nফের গরমে ভুগবে দক্ষিণবঙ্গ, বাদ তিন জেলা! কোথায় আসছে ঝড়বৃষ্টি?\nব্যাঙ্কে নগদ টাকা জমা এবং তোলার ক্ষেত্রে বড়সড় পরিবর্তন শুরু হল আজ থেকে, জেনে নিন